
397 Ελάχιστες προδιαγραφές ασφάλειας και υγείας 

κατά την χειρωνακτική διακίνηση φορτίων που 
συνεπάγεται κίνδυνο ιδίως για τη ράχη και την 
οσφυϊκή χώρα των εργαζομένων σε συμμόρ¬ 
φωση προς την οδηγία του Συμβουλίου 90/269/ 
ΕΟΚ». 1 

398 «Ελάχιστες προδιαγραφές ασφάλειας και υγείας 

κατά την εργασία με οθόνες οπτικής απεικόνισης 
σε συμμόρφωση με την οδηγία του Συμβουλίου 
90/270/ΕΟΚ». 2 

399 Προστασία των εργαζομένων από τους κινδύνους 
που συνδέονται με την έκθεση σε καρκινογόνους 
παράγοντες κατά την εργασία σε συμμόρφωση 
με την οδηγία του Συμβουλίου 90/394/ΕΟΚ.». . 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 397 (1) 


Ελάχιστες προδιαγραφές ασφάλειας και υγείας κατά την 
χειρωνακτική διακίνηση φορτίων που συνεπάγεται κίν¬ 
δυνο ιδίως για τη ράχη και την οσφυϊκή χώρα των εργα¬ 
ζομένων σε συμμόρφωση προς την οδηγία του Συμβου¬ 
λίου 90/269/ΕΟΚ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 3 και 5 του ν. 
1338/83 (34/Α) «Εφαρμογή του κοινοτικού δικαίου» όπως 
τροποποιήθηκε από το άρθρο 6 του ν. 1440/84 (70/Α) 
«Συμμετοχή της Ελλάδας στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινάτητος νθρακος 
και Χάλυβος και του Οργανισμού Εφοδιασμού ΕΘΡΑ- 
ΤΟΜ» και τροποποιήθηκε από το άρθρο 7 του ν. 1775/88 
(101 /Α) «Εταιρείες παροχής επιχειρηματικού κεφαλαίου 
και άλλες διατάξεις» και το άρθρο 65 του ν. 1892/90 
(101 /Α) «Για τον εκσυγχρονισμό και την ανάπτυξη και άλ¬ 
λες διατάξεις». 

2. Τις διατάξεις του άρθρου 36 του ν. 1568/85 (177/Α) 
«Υγιεινή και ασφάλεια των εργαζομένων». 

3. Τις διατάξεις της παραγρ. 3 του άρθρου 1 του ν. 
1568/85. 

4. Τις διατάξεις του άρθρου 39 του ν. 1836/89 (79/Α) 
«Προώθηση της απασχόλησης και της επαγγελματικής 
κατάρτισης και άλλες διατάξεις». 

5. Τις διατάξεις των άρθρων 24, 25, 26 και 27 του ν. 


2224/94 (112/Α) «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευομένων από αυτό νομικών προσώπων και άλλες 
διατάξεις». 

6. Την αριθμ. 5/16.6.94 γνώμη του Συμβουλίου Υγιεινής 
και Ασφάλειας της Εργασίας. 

7. Την αριθμ. 80170/26.7.94 (585/Β) κοινή Απόφαση 
του Πρωθυπουργού και του Υπουργού Εργασίας «Ανά¬ 
θεση αρμοδιοτήτων στον Υφυπουργό Εργασίας Γεώργιο 
Αδαμόπουλο». 

8. Την ΥΠ/122/14.7.94 Απόφαση (550/Β) «Ανάθεση 
αρμοδιοτήτων στον Αναπληρωτή Υπουργό Βιομηχανίας 
Ενέργειας και Τεχνολογίας Χρήστο Ροκόφυλλο». 

9. Τις διατάξεις του άρθρου 29Α του ν. 1558/85 
(137/Α) «Κυβέρνηση και Κυβερνητικά ργανα», που προ¬ 
στέθηκε με το άρθρο 27 του ν. 2081/92 (154/Α) «Ρύθ¬ 
μιση του θεσμού των Επιμελητηρίων κ.τλ.». 

10. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας ή του κρατικού 
προϋπολογισμού ή προϋπολογισμού ΝΠΔΔ, δεδομένου 
ότι οι δαπάνες εντάσσονται στα πλαίσια των ήδη εγκεκρι¬ 
μένων προϋπολογισμών για την εφαρμογή των διατάξεων 
του άρθρου 39 του ν. 1836/89, ο οποίος έχει επεκταθεί 
και στο Δημόσιο. 

11. Την αριθμ. 573/18-10-94 γνωμοδότηση του Συμ¬ 
βουλίου Επικράτειας, μετά από πρόταση των Υπουργών 
Προεδρίας της Κυβέρνησης, Εσωτερικών, Εθνικής Οικο¬ 
νομίας, Οικονομικών, Υγείας Πρόνοιας και Κοινωνικών 
Ασφαλίσεων, Βιομηχανίας Ενέργειας και Τεχνολογίας - 
Εμπορίου, του αναπληρωτή Υπουργού Βιομηχανίας Ενέρ¬ 
γειας και Τεχνολογίας και του Υφυπουργού Εργασίας, 
αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Αντικείμενο-Πεδίο εφαρμογής 
Ι.Το παρόν προεδρικό διάταγμα καθορίζει τις ελάχιστες 
προδιαγραφές ασφάλειας και υγείας κατά την χειρωνα¬ 
κτική διακίνηση φορτίων που συνεπάγεται κίνδυνο ιδίως 
για τη ράχη και την οσφυϊκή χώρα των εργαζομένων. Οι 
διατάξεις του εφαρμόζονται επιπλέον των γενικών διατά¬ 
ξεων για την υγιεινή και την ασφάλεια της εργασίας που 
ισχύουν κάθε φορά. 

2. Οι διατάξεις του παρόντος εφαρμόζονται σε όλες τις 
επιχειρήσεις, εκμεταλλεύσεις και εργασίες του ιδιωτικού 
και του δημόσιου τομέα, ανεξαρτήτους κλάδου οικονομι¬ 
κής δραστηριότητας στον οποίο κατατάσσονται. 

3. Για την εφαρμογή του παρόντος στο Δημόσιο, τα 
ΝΠΔΔ και ΟΤΑ ισχύουν και οι ιδιαίτερες ρυθμίσεις της 
ΚΥΑ 88555/3293/88 (721/Β) «Υγιεινή και ασφάλεια του 
προσωπικού του Δημοσίου, των ΝΠΔΔ και των ΟΤΑ» που 
κυρώθηκε με το άρθρο 39 του ν. 1836/89 (79/Α) «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις». 

. 4. Οι διατάξεις του παρόντος δεν εφαρμόζονται στο έν¬ 
στολο προσωπικό των ενόπλων δυνάμεων και των σωμά¬ 
των ασφαλείας και στο οικιακό υπηρετικό προσωπικό. - 
Στην περίπτωση αυτή πρέπει να εξασφαλίζεται, όσο αυτό 
είναι δυνατόν, η ασφάλεια και η υγεία του ως άνω προσω¬ 
πικού, έχοντας υπόψη τους στόχους του παρόντος. 

Αρθρο 2 
Ορισμός 

Για τους σκοπούς του παρόντος ως χειρωνακτική διακί¬ 
νηση φορτίων νοείται κάθε μετατόπιση ή στήριξη φορτίου, 
από ένα ή περισσότερους εργαζόμενους, όπως η ανύ¬ 
ψωση, η απόθεση, η ώθηση, η έλξη ή η μετακίνηση φορ¬ 
τίου, η οποία λόγω των χαρακτηριστικών της ή εξαιτίας δυ¬ 
σμενών εργονομικών συνθηκών, περιέχει κινδύνους ιδίως 
για τη ράχη και την οσφυϊκή χώρα των εργαζομένων. 

ΚΕΦΑΛΑΙΟ Β' 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 
Αρθρο 3 
Γενική διάταξη · 

1. Ο εργοδότης λαμβάνει τα κατάλληλα οργανωτικά μέ¬ 
τρα ή χρησιμοποιεί τα κατάλληλα μέσα και ιδίως τον κα¬ 
τάλληλο μηχανικό εξοπλισμό, προκειμένου να αποφευ¬ 
χθεί η ανάγκη χειρωνακτικής διακίνησης φορτίων από 
τους εργαζόμενους. 

2. ταν δεν μπορεί να αποφευχθεί η χειρωνακτική διακί- 
νηση φορτίων από εργαζομένους, ο εργοδότης λαμβάνει 
τα κατάλληλα οργανωτικά μέτρα, χρησιμοποιεί τα κατάλ¬ 
ληλα μέσα ή παρέχει στους εργαζομένους τα μέσα αυτά, 
ώστε να μειώνεται ο κίνδυνος που διατρέχουν κατά τη χει¬ 
ρωνακτική διακίνηση των φορτίων αυτών, λαμβάνοντας 
υπόψη το παράρτημα I του άρθρου 8. 

Άρθρο 4 

Οργάνωση των θέσεων εργασίας 
Σε όλες τις περιπτώσεις που είναι αναπόφευκτη η χει¬ 
ρωνακτική διακίνηση φορτίων από τον εργαζόμενο, ο ερ¬ 
γοδότης οργανώνει τις θέσεις εργασίας κατά τέτοιο 
τρόπο, ώστε η διακίνηση αυτή να μην προκαλεί κινδύνους 
για την ασφάλεια και την υγεία των εργαζομένων και για το 
σκοπό αυτό: 

1. Αξιολογεί, εάν είναι δυνατόν εκ των προτέρων, τις 
συνθήκες ασφάλειας και υγείας του συγκεκριμένου τύπου 
εργασίας, εξετάζοντας ιδίως τα χαρακτηριστικά του φορ¬ 
τίου και λαμβάνοντας υπόψη το παράρτημα I του άρθρου 
8 . 

2. Μεριμνά για την αποφυγή ή την μείωση του κινδύνου 
βλάβης ιδίως για τη ράχη και την οσφυϊκή χώρα των εργα¬ 
ζομένων, λαμβάνοντας τα κατάλληλα μέτρα, εξετάζοντας 
ιδίως τα χαρακτηριστικά του εργασιακού περιβάλλοντος 
και τις απαιτήσεις της εργασίας και λαμβάνοντας υπόψη 
το παράρτημα I του άρθρου 8. 

Άρθρο 5 

Χρήση του παραρτήματος II 

Ο εργοδότης προκειμένου να αναθέσει εργασία χειρω¬ 
νακτικής διακίνησης φορτίου σε εργαζόμενους, λαμβάνει 
υπόψη: 

1. Το παράρτημα II του άρθρου 8. 

2. Τις ιδιαίτερες ρυθμίσεις που ισχύουν για τους εργα¬ 
ζόμενους που υπάγονται σε ευαίσθητες ομάδες κινδύ¬ 


νου. 

3. Τη κατάσταση της υγείας των εργαζομένων όπως 
αυτή προσδιορίζεται σύμφωνα με τις κείμενες διατάξεις 
που αφορούν στην επίβλεψη της υγείας των εργαζομέ¬ 
νων. 

Άρθρο 6 

Ενημέρωση και εκπαίδευση των εργαζομένων 

1. Στα πλαίσια της ενημέρωσης των εργαζομένων σύμ¬ 
φωνα με τις κείμενες διατάξεις, οι εργαζόμενοι ή/και οι 
εκπρόσωποί τους ενημερώνονται και για όλα τα μέτρα 
σχετικά με την προστασία της ασφάλειας και της υγείας 
που προβλέπονται από το παρόν προεδρικό διάταγμα. 

2. Οι εργοδότες οφείλουν να μεριμνούν, ώστε να παρέ¬ 
χονται στους εργαζόμενους ή/και στους εκπροσώπους 
τους γενικές υποδείξεις και, όποτε είναι δυνατό, ακριβείς 
πληροφορίες σχετικά με: 

α) Το βάρος του φορτίου. 

β) Το κέντρο βάρους της βαρύτερης πλευράς, εφόσον 
το περιεχόμενο μιας συσκευασίας είναι έκκεντρα τοποθε¬ 
τημένο. 

3. Στα πλαίσια της εκπαίδευσης των εργαζομένων σύμ¬ 
φωνα με τις κείμενες διατάξεις, οι εργοδότες οφείλουν να 
μεριμνούν ώστε οι εργαζόμενοι να λαμβάνουν επιπλέον 
επαρκή εκπαίδευση και ακριβή ενημέρωση όσον αφορά 
την ορθή χειρωνακτική διακίνηση φορτίων και τους κινδύ¬ 
νους που διατρέχουν, ιδιαίτερα όταν οι δραστηριότητες 
αυτές δεν εκτελούνται κατά τρόπο σωστό, λαμβάνοντας 
υπόψη τα παραρτήματα I και II του άρθρου 8. 

Άρθρο 7 

Διαβούλευση και συμμετοχή των εργαζομένων 

1. Στα πλαίσια της διαβούλευσης και της συμμετοχής 
των εργαζομένων σύμφωνα με τις κείμενες διατάξεις οι 
εργοδότες ζητούν τη γνώμη των εργαζομένων ή/και των 
εκπροσώπων τους και διευκολύνουν τη συμμετοχή τους, 
αναφορικά με τα θέματα που σχετίζονται με την εφαρ¬ 
μογή του παρόντος. 

2. Οι εργαζόμενοι ή/και οι εκπρόσωποί τους ενημερώ¬ 
νονται για όλα τα μέτρα που πρόκειται να ληφθούν ή έχουν 
ήδη ληφθεί, όσον αφορά στην ασφάλεια και την υγεία των 
εργαζομένων, στις περιπτώσεις που χρησιμοποιούνται 
κατά την εργασία εξοπλισμοί εργασίας. 

ΚΕΦΑΛΑΙΟ Γ 
ΔΙΑΦΟΡΕΣ ΔΙΑΤΑΞΕΙΣ 
Άρθρο 8 

Προσάρτηση των παραρτημάτων 

Προσαρτώνται και αποτελούν αναπόσπαστο μέρος του 
παρόντος το παράρτημα I που αναφέρεται στο άρθρο 3 
παράγραφος 2, άρθρο 4 και άρθρο 6 παράγραφος 2 και το 
παράρτημα II που αναφέρεται στο άρθρο 5 και άρθρο 6 
παράγραφος 2 και έχουν ως ακολούθως: 

ΠΑΡΑΡΤΗΜΑ I 

ΠΑΡΑΓΟΝΤΕΣ ΠΟΥ ΠΡΕΠΕΙ ΝΑ ΛΑΜΒΑΝΟΝΤΑΙ 

ΥΠΟΨΗ ΚΑΤΑ ΤΗ ΧΕΙΡΩΝΑΚΤΙΚΗ ΔΙΑΚΙΝΗΣΗ 
ΦΟΡΤΙΩΝ ΓΙΑ ΤΗΝ ΑΠΟΤΡΟΠΗ ΒΛΑΒΗΣ 
ΤΗΣ ΡΑΧΗΣ Ή/ΚΑΙ ΤΗΣ ΟΣΦΥΪΚΗΣ ΧΩΡΑΣ 

(άρθρο 3 παράγραφος 2, άρθρο 4 
κσι άρθρο 6 παράγραφος 2) 

(Για μια ορθή αξιολόγηση του κινδύνου που διατρέχει ο ερ¬ 
γαζόμενος πρέπει να αναλύονται ταυτόχρονα πολλοί εκ 
των διαφόρων παραγόντων που περιλαμβάνονται στα πα¬ 
ραρτήματα I και II του παρόντος,άρθρου.) 

1. Χαρακτηριστικά φορτίου. 

Η χειρωνακτική διακίνηση ενός φορτίου ενδέχεται να 
συνεπάγεται κίνδυνο για τη ράχη ή/και την οσφυϊκή χώρα 
όταν το φορτίο: 

1.1. Είναι υπερβολικά βαρύ ή υπερβολικά μεγάλο. 

1.2. Είναι ογκώδες ή δύσκολο στο πιάσιμο. 

1.3. Βρίσκεται σε ασταθή ισορροπία ή έχει περιεχόμενο 
που είναι δυνατό να μετατοπισθεί. 

1.4. Είναι τοποθετημένο κατά τρόπο που επιβάλλει το 
πιάσιμο ή το χειρισμό του σε απόσταση από τον κορμό ή με 
σκύψιμο ή με στροφή του κορμού. 

1.5. Είναι πιθανό, λόγω του εξωτερικού του σχήματος ή/ 
και της σύστασής του να προκαλέσει κακώσεις στον εργα¬ 
ζόμενο, ιδίως σε περίπτωση πρόσκρουσης. 

2. Απαιτούμενη σωματική προσπάθεια. 

Η σωματική προσπάθεια είναι δυνατό να συνεπάγεται 
κίνδυνο, ιδίως για τη ράχη ή/και την οσφυϊκή χώρα όταν: 

2.1. Είναι υπερβολικά κοπιώδης. 

2.2. Πραγματοποιείται μόνο με στροφή του κορμού. 

2.3. Είναι δυνατό να συνεπάγεται απότομη μετακίνηση 
του φορτίου. 

2.4. Καταβάλλεται με το σώμα σε ασταθή θέση. 

3. Χαρακτηριστικά του εργασιακού περιβάλλοντος. 

Τα χαρακτηριστικά του περιβάλλοντος εργασίας είναι 
δυνατό να αυξήσουν τον κίνδυνο, ιδίως για τη ράχη ή/και 
την οσφυϊκή χώρα, όταν: 

3.1. Ο ελεύθερος χώρος, ιδίως κατά την κατακόρυφη 
έννοια, είναι ανεπαρκής για την εκτέλεση της συγκεκριμέ¬ 
νης εργασίας. 

3.2. Το δάπεδο είναι ανώμαλο και συνεπώς παρουσιάζει 
κινδύνους πρόσκρουσης των ποδιών κατά το βάδισμα ή εί¬ 
ναι ολισθηρό για τα υποδήματα του εργαζόμενου. 

3.3. Ο χώρος εργασίας ή το εργασιακό περιβάλλον δεν 
επιτρέπει στον εργαζόμενο να διακινήσει χειρωνακτικά το 
φορτίο σε ασφαλές ύψος ή με καλή στάση του σώματός 
του. 

3.4. Το δάπεδο εργασίας ή η επιφάνεια πάνω στην 
οποία εκτελεΐται η εργασία παρουσιάζουν διακυμάνσεις 
καθ’ ύψος, γεγονός που συνεπάγεται το χειρισμό του 
φορτίου σε διάφορα επίπεδα. 

3.5. Το δάπεδο ή η έδραση των ποδιών του εργαζόμε¬ 
νου είναι ασταθή. 

3.6. Η θερμοκρασία, η υγρασία, η κυκλοφορία του αέρα 
και ο φωτισμός είναι ακατάλληλα η ανεπαρκή ή οι κλιματο- 
λογικές συνθήκες είναι δυσμενείς. 

4. Χαρακτηριστικά της εργασίας. 

Η εργασία είναι δυνατόν επίσης να συνεπάγεται κίν¬ 
δυνο, ιδίως για τη ράχη ή/και την οσφυϊκή χώρα, όταν έχει 
ένα ή περισσότερα από τα παρακάτω χαρακτηριστικά: 

4.1. Υπερβολικά συχνές ή υπερβολικά παρατεταμένες 
σωματικές προσπάθειες που επηρεάζουν ιδιαίτερα τη 
σπονδυλική στήλη. 

4.2 Ανεπαρκή χρόνο σωματικής ανάπαυσης ή ανάκτη¬ 
σης δυνάμεων, 

4.3. Υπερβολικές αποστάσεις ανύψωσης, καταβίβασης 
ή μεταφοράς. 

4.4. Ρυθμό εργασίας που επιβάλλεται από διαδικασία 
που δεν μπορεί να μεταβάλλει ο εργαζόμενος. 

ΠΑΡΑΡΤΗΜΑ II 


2. Φέρει ακατάλληλα ενδύματα, υποδήματα ή άλλα προ¬ 
σωπικά είδη. 

3. Δε διαθέτει επαρκείς γνώσεις ή δεν έχει εκπαιδευτεί 
κατάλληλα. 


Αρθρο 9 

Έλεγχος εφαρμογής 

Ο έλεγχος της εφαρμογής του παρόντος ανατίθεται 
στις αρμόδιες επιθεωρήσεις εργασίας και συγκεκριμένα 
στα Κέντρα Πρόληψης Επαγγελματικού Κινδύνου (ΚΕ.- 
Π.Ε.Κ.) ή στις Διευθύνσεις επιθεώρησης εργασίας με τα 
αρμόδια Τμήματα τεχνικής και υγειονομικής επιθεώρησης 
εργασίας ή στα Τμήματα επιθεώρησης εργασίας. 

Αρθρο 10 

Κυρώσεις 

1. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει τις διατάξεις 
του παρόντος επιβάλλονται, ανεξάρτητα από τις ποινικές 
κυρώσεις, οι διοικητικές κυρώσεις του άρθρου 24 του ν. 
2224/94. 

2. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει από αμέλεια ή 
πρόθεση τις διατάξεις του παρόντος επιβάλλονται οι ποινι¬ 
κές κυρώσεις του άρθρου 25 του ν. 2224/94 με την επι¬ 
φύλαξη των διατάξεων του άρθρου 6 της ΚΥΑ 88555/ 
3293/30.9.88 που κυρώθηκε με το άρθρο 39 του ν. 
1836/89. 

3. Οι Υπηρεσίες του Υπουργείου Εργασίας που διαπι¬ 
στώνουν παραβάσεις του παρόντος ή/και επιβάλλουν ή κι¬ 
νούν τη διαδικασία της επιβολής των κυρώσεων της προη- 
γουμένης παραγράφου, ενημερώνουν για το όλο θέμα τις 
αρμόδιες Υπηρεσίες του Υπουργείου Βιομηχανίας Ενέρ¬ 
γειας και Τεχνολογίας. 


Άρθρο 11 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εργασίας αναθέτουμε τη δημοσίευση 
και εκτέλεση του παρόντος διατάγματος. 


Αθήνα , 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΠΕΠΟΝΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΥΓΕΙΑΣ, ΠΡΟΝΟΙΑΣ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Δ. ΚΡΕΜΑΣΤΙΝΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

X. ΡΟΚΟΦΥΛΛΟΣ 


ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
& ΤΕΧΝΟΛΟΓΙΑΣ-ΕΜΠΟΡΙΟΥ 

Κ. ΣΗΜΙΤΗΣ 


ΥΦ. ΕΡΓΑΣΙΑΣ 

Γ. ΑΔΑΜΟΠΟΥΛΟΣ 


ΠΡΟΣΩΠΙΚΟ! ΠΑΡΑΓΟΝΤΕΣ ΚΙΝΔΥΝΟΥ 
[άρθρο 5 και άρθρο 6 παράγραφος 2] 

[Για μια ορθή αξιολόγηση του κινδύνου που διατρέχει ο ερ¬ 
γαζόμενος πρέπει να αναλύονται ταυτόχρονα πολλοί εκ 
των διαφόρων παραγόντων που περιλαμβάνονται στα πα¬ 
ραρτήματα I και II του παρόντος άρθρου.] 

Ο εργαζόμενος ενδέχεται να διατρέξει κίνδυνο όταν: 

1. χει κατάσταση υγείας ασύμβατη ή/και ακατάλληλη 
σωματική διάπλαση για την εκτέλεση του συγκεκριμένου 
έργου. 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 398 (2) 

«Ελάχιστες προδιαγραφές ασφάλειας και υγείας κατά την 
εργασία με οθόνες οπτικής απεικόνισης σε συμμόρ¬ 
φωση με την οδηγία του Συμβουλίου 90/270/ΕΟΚ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 3 και 5 του ν. 
1338/83 (34/Α) «Εφαρμογή του κοινοτικού δικαίου» όπως 
τροποποιήθηκε από το άρθρο 6 του ν. 1440/84 (70/Α) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Συμμετοχή της Ελλάδας στο κεφάλαιο, στα αποθεματικά 
και στις προβλέψεις της Ευρωπαϊκής Τράπ εζας Επενδύ¬ 
σεων, στο κεφάλαιο της Ευρωπαϊκής Κοινότητος νθρακος 
και Χάλυβος και του Οργανισμού Εφοδιασμού ΕΘΡΑ- 
ΤΟΜ» και τροποποιήθηκε από το άρθρο 7 του ν. 1775/88 
(101/Α) «Εταιρείες παροχής επιχειρηματικού κεφαλαίου 
και άλλες διατάξεις» και το άρθρο 65 του ν. 1892/90 
(101 /Α) «Για τόν εκσυγχρονισμό και την ανάπτυξη και άλ¬ 
λες διατάξεις». 

2. Τις διατάξεις του άρθρου 36 του ν. 1568/85 (177/Α) 
«Υγιεινή και ασφάλεια των εργαζομένων». 

3. Τις διατάξεις της παραγρ. 3 του άρθρου 1 του ν. 
1568/85. 

4. Τις διατάξεις του άρθρου 39 του ν. 1836/89 (79/Α) 
«Προώθηση της απασχόλησης και της επαγγελματικής 
κατάρτισης και άλλες διατάξεις». 

5. Τις διατάξεις των άρθρων 24, 25, 26 και 27 του ν. 
2224/94 (112/Α) «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευομένων από αυτό νομικών προσώπων και άλλες 
διατάξεις». 

6. Την αριθμ. 7/18.7.94 γνώμη του Συμβουλίου Υγιεινής 
και Ασφάλειας της Εργασίας. 

7. Την αριθμ. 80170/26.7.94 (585/Β) κοινή Απόφαση 
του Πρωθυπουργού και του Υπουργού Εργασίας «Ανά¬ 
θεση αρμοδιοτήτων στον Υφυπουργό Εργασίας Γεώργιο 
Αδαμόπουλο». 

8. Την ΥΠ/122/14.7.94 Απόφαση (550/Β) «Ανάθεση 
αρμοδιοτήτων στον Αναπληρωτή Υπουργό Βιομηχανίας 
Ενέργειας και Τεχνολογίας Χρήστο Ροκόφυλλο». 

9. Τις διατάξεις του άρθρου 29Α του ν. 1558/85 
(137/Α) «Κυβέρνηση και Κυβερνητικά ργανα», που προ¬ 
στέθηκε με το άρθρο 27 του ν. 2081/92 (154/Α) «Ρύθ¬ 
μιση του θεσμού των Επιμελητηρίων κ.τλ.». 

10. *Οτι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας ή του κρατικού 
προϋπολογισμού ή προϋπολογισμού ΝΠΔΔ, δεδομένου 
ότι οι δαπάνες εντάσσονται στα πλαίσια των ήδη εγκε κρι- 
μένων προϋπολογισμών για την εφαρμογή των διατάξεων 
του άρθρου 39 του ν. 1836/89, ο οποίος έχει επεκταθεί 
και στο Δημόσιο. 

11. Την αριθμ. 576/18-10-94 γνωμοδότηση του Συμ¬ 
βουλίου Επικράτειας, μετά από πρόταση των Υπουργών 
Προεδρίας της Κυβέρνησης, Εσωτερικών, Εθνικής Οικο¬ 
νομίας, Οικονομικών, Υγείας Πρόνοιας και Κοινωνικώγ 
Ασφαλίσεων, Βιομηχανίας Ενέργειας και Τεχνολογίας - 
Εμπορίου, του αναπληρωτή Υπουργού Βιομηχανίας Ενέρ¬ 
γειας και Τεχνολογίας και του Υφυπουργού Εργασίας, 
αποφασίζουμε: 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Αντικείμενο - Πεδίο εφαρμογής 

1. Το παρόν προεδρικό διάταγμα καθορίζει τις ελάχι¬ 
στες προδιαγραφές ασφάλειας και υγείας κατά την εργα¬ 
σία με οθόνες οπτικής απεικόνισης, όπως αυτές ορίζονται 
στο άρθρο 2. Οι διατάξεις του εφαρμόζονται επιπλέον των 
γενικών διατάξεων για την υγιεινή και την ασφάλεια της 
εργασίας που ισχύουν κάθε φορά. 

2. Οι διατάξεις του παρόντος εφαρμόζονται σε όλες τις 
επιχειρήσεις, εκμεταλλεύσεις και εργασίες του ιδιωτικού 
και του δημόσιου τομέα, ανεξαρτήτως κλάδου οικονομι¬ 
κής δραστηριότητας στον οποίο κατατάσσονται. 

3. Για την εφαρμογή του παρόντος στο Δημόσιο, τα 
ΝΠΔΔ και ΟΤΑ ισχύουν και οι ιδιαίτερες ρυθμίσεις της 
ΚΥΑ 88555/3293/88 (721/Β) «Υγιεινή και ασφάλεια του 
προσωπικού του Δημοσίου, των ΝΠΔΔ και των ΟΤΑ» που 
κυρώθηκε με το άρθρο 39 του ν. 1836/89 (79/Α) «Προώ¬ 


θηση της απασχόλησης και της επαγγελματικής κατάρτι¬ 
σης και άλλες διατάξεις». 

4. Οι διατάξεις του παρόντος δεν εφαρμόζονται στο έν¬ 
στολο προσωπικό των ενόπλων δυνάμεων και των σωμά¬ 
των ασφαλείας και στο οικιακό υπηρετικό προσωπικό. 
Στην περίπτωση αυτή πρέπει να εξασφαλίζεται, όσο αυτό 
είναι δυνατόν, η ασφάλεια και η υγεία του ως άνω προσω¬ 
πικού, έχοντας υπόψη τους στόχους του παρόντος. 

5. Οι διατάξεις του παρόντος δεν είναι υποχρεωτικής 
εφαρμογής στις κατωτέρω περιοριστικά αναφερόμενες 
περιπτώσεις: 

α) Στις θέσεις οδήγησης οχημάτων ή μηχανημάτων. 

β) Στα συστήματα πληροφορικής που είναι πάνω σε με¬ 
ταφορικά μέσα. Στην περίπτωση αυτή πρέπει να εξασφα¬ 
λίζεται, όσο αυτό είναι δυνατόν, η ασφάλεια και η υγεία 
του ως άνω προσωπικού, έχοντας υπόψη τους στόχους 
του παρόντος. 

γ) Στα συστήματα πληροφορικής που προορίζονται κατά 
προτεραιότητα για χρήση από το κοινό. 

δ) Στα συστήματα που αποκαλούνται «φορητά» εφόσον 
δεν χρησιμοποιούνται επί μακρόν σε θέση εργασίας. 

ε) Στις αριθμομηχανές, στις ταμειακές μηχανές και σε 
ανάλογο εξοπλισμό που διαθέτει μια μικρή οθόνη φωτει¬ 
νών χαρακτήρων για οπτική παρουσίαση δεδομένων ή με¬ 
τρήσεων, η οποία είναι απαραίτητη για την άμεση χρησιμο¬ 
ποίηση αυτού του εξοπλισμού. 

στ) Στις γραφομηχανές κλασικού τύπου, τις λεγάμενες 
«γραφομηχανές με παράθυρο». 

Αρθρο 2 
Ορισμοί 

Για τους σκοπούς του παρόντος νοείται ως: 

1. Οθόνη οπτικής απεικόνισης: Κάθε αλφαριθμητική ή 
γραφική οθόνη που αποτελεί τμήμα εξοπλισμού επεξερ¬ 
γασίας, αναπαραγωγής ή οπτικής παρουσίασης στοιχείων 
ανεξάρτητα από την χρησιμοποιούμενη μέθοδο. 

2. θέση εργασίας: Το σύνολο του εξοπλισμού που περι¬ 
λαμβάνει οθόνη οπτικής απεικόνισης, εφοδιασμένο ενδε¬ 
χομένως με πληκτρολόγιο ή άλλη διάταξη εισόδου δεδο¬ 
μένων, ή/και με λογισμικό που καθορίζει τη διασύνδεση 
χρήστη-συσκευής, με προαιρετικά εξαρτήματα , με περι¬ 
φερειακά, περιλαμβανομένων και μονάδας δισκετών, τη¬ 
λεφώνου, ταλαντωτή/αποταλαντωτή, εκτυπωτή, αναλο¬ 
γίου για έγγραφα, καθίσματος και τραπεζιού εργασίας ή 
άλλης επιφάνειας εργασίας, καθώς και το άμεσο περιβάλ¬ 
λον εργασίας. 

3. Εργαζόμενος: Κάθε πρόσωπο που απασχολείται από 
έναν εργοδότη με σχέση εργασίας, συμπεριλαμβανομέ¬ 
νων των ασκούμενων και των μαθητευόμενων, ο οποίος 
χρησιμοποιεί τακτικά και κατά ένα μη αμελητέο τμήμα της 
κανονικής του εργασίας, οθόνη οπτικής απεικόνισης. 

ΚΕΦΑΛΑΙΟ Β’ 

Υποχρεώσεις εργοδοτών 
Αρθρο 3 

Εκτίμηση κινδύνων στις θέσεις εργασίας 

1. Στα πλαίσια της υποχρέωσης του εργοδότη, σύμ¬ 
φωνα με τις κείμενες διατάξεις, να έχει στη διάθεσή του 
μία γραπτή εκτίμηση των υφισταμένων κατά την εργασία 
κινδύνων για την ασφάλεια και την υγεία των εργαζομέ¬ 
νων, ο εργοδότης προβαίνει σε ανάλυση των θέσεων ερ¬ 
γασίας με σκοπό την αξιολόγηση των συνθηκών ασφά¬ 
λειας και υγείας που παρουσιάζουν για τους εργαζομέ¬ 
νους του, ιδίως σε ό,τι αφορά τους ενδεχόμενους κινδύ¬ 
νους για την όραση, τα σωματικά προβλήματα και την 
πνευματική καταπόνηση των εργαζομένων λαμβάνοντας 
υπόψη και τα ενδεικτικώς αναφερόμενα στο παράρτημα II 
του άρθρου 11. Κατά την ανάλυση αυτή λαμβάνονται επί¬ 
σης υπόψη τα προβλήματα των ιδιαίτερα ευαίσθητων ομά¬ 
δων κινδύνου. 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

2. Οι εργοδότες οφείλουν να λαμβάνουν τα ενδεδειγ- 
μένα μέτρα για την θεραπεία των κινδύνων που διαπιστώ¬ 
νονται με βάση την εκτίμηση της παραγράφου 1, λαμβά- 
νοντας υπόψη τις σωρευτικές επιπτώσεις και το συνδυα¬ 
σμό των διαπιστουμένων κινδύνων. 

3. Οι εργοδότες ζητούν από τους κατασκευαστές, εισα¬ 
γωγείς και κάθε είδους προμηθευτές οθονών οπτικής 
απεικόνισης, κάθε αναγκαία πληροφορία για την εκτίμηση 
που αναφέρεται στην παράγραφο 1. 

Άρθρο 4 

Υποχρεώσεις κατασκευαστών - προμηθευτών 
- εισαγωγέων 

Οι κατασκευαστές, εισαγωγείς και κάθε είδους προμη¬ 
θευτές οθονών οπτικής απεικόνισης υποχρεούνται: 

1. Να διαθέτουν στην αγορά οθόνες οπτικής απεικόνι¬ 
σης κατασκευασμένες σύμφωνα με τις εκάστοτε ισχύου- 
σες διατάξεις για την υγεία και την ασφάλεια της εργασίας 
και τους κανόνες της επιστήμης και της τεχνικής. 

2. Να παρέχουν γραπτές πληροφορίες και οδηγίες στην 
ελληνική γλώσσα για τους κινδύνους που είναι δυνατόν να 
δημιουργηθούν κατά τη χρήση των προϊόντων τους, καθώς 
και για τους τρόπους αντιμετώπισης αυτών των κινδύνων. 

3. Να παρέχουν στους εργοδότες τις πληροφορίες της 
παραγράφου 3 του άρθρου 3. 

Άρθρο 5 

θέσεις εργασίας που τίθενται σε λειτουργία 
για πρώτη φορά 

Οι εργοδότες οφείλουν να λαμβάνουν τα ενδεδειγμένα 
μέτρα ώστε οι θέσεις εργασίας που τίθενται σε λειτουργία 
για πρώτη φορά μετά τη δημοσίευση του παρόντος, να 
πληρούν τις ελάχιστες προδιαγραφές του παραρτήματος I 
του άρθρου 11 λαμβάνοντας υπόψη και τ α ενδεικτικώς 
αναφερόμενα στο παράρτημα II του άρθρου 11. 

Άρθρο 6 

θέσεις εργασίας που ήδη λειτουργούν 

Οι εργοδότες οφείλουν να λαμβάνουν τα ενδεδειγμένα 
μέτρα ώστε οι θέσεις εργασίας που έχουν ήδη τεθεί σε 
λειτουργία μέχρι και τη δημοσίευση του παρόντος, να προ¬ 
σαρμοστούν έτσι ώστε να πληρούν τις ελάχιστες προδια¬ 
γραφές του παραρτήματος I του άρθρου 11 το αργότερο 
μέχρι 31.12.1996. 

Άρθρο 7 

Ενημέρωση και εκπαίδευση των εργαζομένων 

1. Στα πλαίσια της ενημέρωσης των εργαζομένων, σύμ¬ 
φωνα με τις κείμενες διατάξεις, οι εργαζόμενοι ή/και οι 
εκπρόσωποί τους ενημερώνονται για όλα τα θέματα τα 
σχετικά με την υγεία και την ασφάλεια στις θέσεις εργα¬ 
σίας τους, ιδίως δε για τα μέτρα που πρ έπει να λαμβάνο- 
νται σύμφωνα με τα άρθρα 3, 8 και 10 του παρόντος. 

2. Στα πλαίσια της εκπαίδευσης των εργαζομένων, σύμ¬ 
φωνα με τις κείμενες διατάξεις, ο εργοδότης διασφαλίζει 
ότι, σε κάθε εργαζόμενο με οθόνες οπτικής απεικόνισης 
παρέχεται εκπαίδευση για τον τρόπο χρήσης πριν από την 
έναρξη της εργασίας και κάθε φορά που η οργάνωση της 
θέσης εργασίας τροποποιείται ουσιαστικά. 

Άρθρο 8 

Οργάνωση της καθημερινής εργασίας 

1. Ο εργοδότης υποχρεούται να σχεδιάζει την δραστη¬ 
ριότητα του εργαζόμενου κατά τρόπον ώστε η καθημερινή 
εργασία σε οθόνες οπτικής απεικόνισης να διακόπτεται 
περιοδικά με διαλείμματα ή αλλαγές δραστηριότητας, που 
θα περιορίζουν το φόρτο εργασίας στην οθόνη οπτικής 


απεικόνισης σύμφωνα με το παράρτημα I του άρθρου 11. 

2. Ο εργοδότης διαβουλεύεται με τους εργαζομένους 
ή/και τους εκπροσώπους τους για τον σχεδιασμό και την 
οργάνωση της εργασίας με σκοπό την ικανοποίηση των 
απαιτήσεων της παραγράφου 1 σύμφωνα και με το παράρ¬ 
τημα I του άρθρου 11. 

Άρθρο 9 

Διαβούλευση και συμμετοχή των εργαζομένων 

Στα πλαίσια της διαβούλευσης και της συμμετοχής των 
εργαζομένων, σύμφωνα με τις κείμενες διατάξεις, οι ερ¬ 
γοδότες ζητούν τη γνώμη των εργαζομένων ή/και των εκ¬ 
προσώπων τους και διευκολύνουν τη συμμετοχή τους, 
αναφορικά με τα θέματα που σχετίζονται με τ ην εφαρ¬ 
μογή του παρόντος. 

Άρθρο 10 

Προστασία της υγείας των εργαζομένων - 
Ιατρικές εξετάσεις 

1. Στα πλαίσια της επίβλεψης της υγείας των εργαζομέ¬ 
νων, σύμφωνα με τις κείμενες διατάξεις, ο εργοδότης έχει 
την υποχρέωση να εξασφαλίζει ότι, κάθε εργαζόμενος 
υπόκειται σε ιατρικές εξετάσεις της όρασης και του μυο- 
σκελετικού συστήματος κατά την πρόσλ ηψη και στη συ¬ 
νέχεια μία φορά τον χρόνο καθώς και όταν οι εργαζόμενοι 
αισθάνονται ενοχλήσεις που μπορεί να οφείλονται στην 
εργασία τους. 

2. Ο εργοδότης παρέχει στους εργαζόμενους ειδικά 

γυαλιά εφόσον τα αποτελέσματα της παραγράφου 1 τα 
καθιστούν αναγκαία και εφόσον τα συνήθη γυαλιά δεν εί¬ 
ναι κατάλληλα ή αποτελεσματικά για την συγκεκριμένη 
εργασία. * 

3. Για τις ιδιαίτερα ευαίσθητες ομάδες κινδύνου θα πρέ¬ 
πει να υπάρχει συμπληρωματική ενημέρωση και μέριμνα 
για την καλύτερη αντιμετώπιση προβλημάτων, που προκα- 
λούνται απο την εργασία με οθόνες οπτικής απεικόνισης. 

4. Για τις έγκυες γυναίκες θα πρέπει να υπάρχει συ¬ 
μπληρωματική ενημέρωση και μέριμνα για την καλύτερη 
αντιμετώπιση προβλημάτων, ψυχολογικών κυρίως κατά τα 
πρώτα στάδια της κύησης και εργονομικών, κυρίως στα 
μεταγενέστερα, που προκαλούνται απο την εργ ασία με 
οθόνες οπτικής απεικόνισης. 

ΚΕΦΑΛΑΙΟ Γ 
ΔΙΑΦΟΡΕΣ ΔΙΑΤΑΞΕΙΣ 

Άρθρο 11 

Προσάρτηση Παραρτημάτων 

Προσαρτώνται και αποτελούν αναπόσπαστο μέρος του 
παρόντος το παράρτημα I που αναφέρεται στα άρθρα 5,6 
και 8 και το παράρτημα II που αναφέρεται στα άρθρα 3 και 
5 του παρόντος και έχουν ως ακολούθως: 

ΠΑΡΑΡΤΗΜΑ I 
ΕΛΑΧΙΣΤΕΣ ΠΡΟΔΙΑΓΡΑΦΕΣ 
[άρθρα 5,6 και 8] 

1. ΕΞΟΠΛΙΣΜΟΣ 

1.1 .Γενική Παρατήρηση 

Η χρήση αυτή καθ’ εαυτή του εξοπλισμού δεν πρέπει να 
συνεπάγεται κίνδυνο για τους εργαζόμενους. 

1.2. Οθόνη οπτικής απεικόνισης 

1.2.1. Οι χαρακτήρες στην οθόνη πρέπει να είναι ευκρι¬ 
νείς , καθαρά διαμορφωμένοι και να έχουν αρκετά μεγά¬ 
λες διαστάσεις. Ανάμεσα στους χαρακτήρες και μεταξύ 
των γραμμών πρέπει να υπάρχει επαρκές διάστημα. 

1.2.2. Η εικόνα στην οθόνη πρέπει να είναι σταθερή χω¬ 
ρίς να τρεμοπαίζει ή να εμφανίζει άλλες μορφές αστά¬ 
θειας. 

1.2.3. Η φωτεινότητα και η αντίθεση της λαμπρότητος 
(οοπίΓ35ΐ:) μεταξύ των χαρακτήρων και του βάθους πρέπει 
να μπορούν να ρυθμίζονται εύκολα από τον χρήστη της 
οθόνης και να προσαρμόζονται εύκολα στις συνθήκες του 
περιβάλλοντος. 

1.2.4. Η οθόνη πρέπει να μπορεί να περιστρέφεται και η 
κλίση της να ρυθμίζεται ελεύθερα και εύκολα, ώστε να 
ανταποκρίνεται στις ανάγκες του χρήστη. Προς τούτο 
μπορεί να χρησιμοποιηθεί ξεχωριστή βάση στήριξης για 
την οθόνη ή ρυθμιζόμενο τραπέζι. 

1.2.5. Η τοποθέτηση της οθόνης σε σχέση με τις φωτει¬ 
νές πηγές του χώρου εργασίας πρέπει να εξασφαλίζει την 
αποφυγή αντανακλάσεων στην οθόνη. 

1.3. Πληκτρολόγιο 

1.3.1. Το πληκτρολόγιο πρέπει να είναι ρυθμιζόμενης 
κλίσης και ανεξάρτητο από την οθόνη, έτσι ώστε να δίδε¬ 
ται η δυνατότητα στον εργαζόμενο να λαμβάνει μία άνετη 
στάση η οποία να ελαχιστοποιεί την κόπωση των βραχιό¬ 
νων ή των χεριών του. 

1.3.2. Ο ελεύθερος χώρος μπροστά από το πληκτρολό¬ 
γιο πρέπει να είναι αρκετός για να μπορεί ο χρήστης να 
στηρίζει τα χέρια και τους βραχίονές του. 

1.3.3. Η επιφάνεια του πληκτρολογίου πρέπει να είναι 
θαμπή ώστε να αποφεύγονται οι αντανακλάσεις. 

1.3.4. Η διάταξη του πληκτρολογίου και τα χαρακτηρι¬ 
στικά των πλήκτρων πρέπει να διευκολύνουν τη χρήση του 
πληκτρολογίου. 

1.3.5. Τα σύμβολα των πλήκτρων πρέπει να είναι ευ¬ 
κρινή και να είναι ευανάγνωστα από την κανονική στάση 
εργασίας. 

1.4. Τραπέζι ή επιφάνεια εργασίας 

1.4.1. Το τραπέζι ή η επιφάνεια εργασίας πρέπει να έχει 
χαμηλή ανακλαστικότητα, κατάλληλο ύψος, επαρκείς δια¬ 
στάσεις και να προσφέρει ευελιξία όσον αφορά την επι¬ 
λογή της θέσης της οθόνης, του πληκτρολογίου, του ανα¬ 
λογίου και του βοηθητικού εξοπλισμού. 

1.4.2. Το αναλόγιο πρέπει να είναι ευσταθές, ρυθμιζό- 
μενο και να τοποθετείται έτσι ώστε να περιορίζονται στο 
ελάχιστο οι ενοχλητικές κινήσεις του κεφαλιού και των μα¬ 
τιών του χρήστη . 

1.4.3. Πρέπει να υπάρχει επαρκής ελεύθερος χώρος, 
ώστε οι εργαζόμενοι να μπορούν να παίρνουν άνετη 
στάση. 

1.5. Κάθισμα εργασίας 

1.51. Το κάθισμα εργασίας πρέπει να παρέχει ευστά¬ 
θεια στον εργαζόμενο, ελευθερία κινήσεων, και να του 
εξασφαλίζει άνετη στάση. 

1.5.2 Το ύψος του καθίσματος πρέπει να είναι ρυθμιζό- 
μενο. 

1.5.3. Η πλάτη του καθίσματος πρέπει να έχει τη δυνα¬ 
τότητα προσαρμογής όσον αφορά το ύψος και την κλίση 
της. 

1.5.4. Στους εργαζόμενους διατίθεται και υποπόδιο. 

2. ΠΕΡΙΒΑΛΛΟΝ 

2.1. Χώρος 

Η θέση εργασίας πρέπει διαρρυθμίζεται έτσι ώστε να 
εξασφαλίζει επαρκή χώρο για να επιτρέπει στον εργαζό¬ 
μενο να αλλάζει τη στάση του σώματός του και να ποικίλοι 
τις κινήσεις του κατά την εργασία . 

2.2. Φωτισμός 

2.2.1. Ο γενικός και τοπικός φωτισμός πρέπει να εξα¬ 
σφαλίζουν ικανοποιητικές συνθήκες φωτισμού και κατάλ¬ 
ληλη αντίθεση λαμπρότητας (ψοντραστ) μεταξύ της οθό¬ 
νης και του οπτικού πεδίου γύρω από αυτή λαμβανομένων 
υπόψη της φύσης της εργασίας και των οπτικ ών αναγκών 
του χρήστη. 

2.2.2. Πρέπει να αποφεύγονται η πρόκληση θάμβωσης 
και οι ενοχλητικές ανακλάσεις πάνω στην οθονη ή σε κάθε 
άλλη επιφάνεια, με κατάλληλη διευθέτηση των χώρων και 
των θέσεων εργασίας αφενός και με σωστή επιλογή των 
τεχνικών χαρακτηριστικών του τεχνητού φωτισμού αφετέ¬ 
ρου. 

2.3. Ανακλάσεις και θάμβωση 


2.3.1. Οι θέσεις εργασίας πρέπει να είναι διευθετημέ¬ 
νες έτσι ώστε οι φωτεινές πηγές, όπως τα σώματα φωτι¬ 
σμού, τα παράθυρα και τα άλλα ανοίγματα, τα διαφανή ή 
ημιδιαφανή τοιχώματα, καθώς και οι ανοιχτόχρωμες επι¬ 
φάνειες εξοπλισμών ή τοίχων να μην πρόκα λούν θάμβωση 
και να μη δημιουργούν ανακλάσεις επί της οθόνης. 

2.3.2. Τα παράθυρα πρέπει να είναι εξοπλισμένα με κα¬ 
τάλληλο σύστημα ρυθμιζόμενης κάλυψης, για την ρύθμιση 
του φωτός ημέρας που προσπίπτει στη θέση εργασίας. 

2.4. θόρυβος 

Ο θόρυβος που προέρχεται από τον εξολισμό των θέ¬ 
σεων εργασίας πρέπει να λαμβάνεται υπόψη κατά την επι¬ 
λογή και την διεθεύτηση του εξοπλισμού με τέτοιο τρόπο, 
ώστε να εξασφαλίζεται ότι δεν θα περισπάται η προσοχή 
και δεν θα δυσχεραίνεται η νοητική έργα σία και η επικοι¬ 
νωνία. 

2.5. θερμότητα 

Ο εξοπλισμός των θέσεων εργασίας δεν πρέπει να πα¬ 
ράγει υπερβολική θερμότητα, η οποία θα μπορούσε να 
προκαλέσει δυσφορία στους εργαζόμενους. 

2.6. Υγρασία 

Η υγρασία πρέπει να ρυθμίζεται και να διατηρείται σε 
ικανοποιητικό επίπεδο. 

2.7. Ακτινοβολίες 

Κάθε ακτινοβολία, εκτός από το ορατό τμήμα του ηλε- 
κτρομαγνητικού φάσματος, πρέπει να περιορίζεται σε 
αμελητέα επίπεδα ώστε να αποκλείονται δυσμενείς επι¬ 
πτώσεις στην υγεία και την ασφάλεια των εργαζομένων. 

2.8. Ηλεκτροστατικό Πεδίο 

Πρέπει να λαμβάνονται κατάλληλα τεχνικά μέτρα για την 
αποφυγή δυσμενών επιπτώσεων εκ της δημιουργίας ηλε¬ 
κτροστατικού πεδίου μεταξύ οθόνης και χρήστη. 

3. ΔΙΑΣΥΝΔΕΣΗ ΗΛΕΚΤΡΟΝΙΚΟΥ ΥΠΟΛΟΓΙΣΤΗ/ 
ΑΝΘΡΩΠΟΥ 

Για την ανάπτυξη, την επιλογή, την αγορά και την τρο¬ 
ποποίηση λογισμικού καθώς και για τον σχεδιασμό των ερ¬ 
γασιών που απαιτούν χρήση οθονών οπτικής απεικόνισης, 
ο εργοδότης θα λαμβάνει υπόψη τα εξής : 

3.1. Το λογισμικό πρέπει να είναι προσαρμοσμένο στην 
εργασία που θα πραγματοποιείται. 

3.2. Το λογισμικό πρέπει να είναι εύχρηστο και να μπο¬ 
ρεί ενδεχομένως, να προσαρμόζεται στο επίπεδο γνώ¬ 
σεων και εμπειρίας του χρήστη. 

3.3. Κανένα σύστημα ποσοτικού ή ποιοτικού ελέγχου 
της παραγόμενης εργασίας δεν επιτρέπεται να χρησιμο¬ 
ποιηθεί εν αγνοία των εργαζομένων. 

3.4. Τα συστήματα πρέπει να παρέχουν επαναπληρο- 
φόρηση στους χειριστές επι των ενεργειών τους και ειδι¬ 
κότερα το λογισμικό θα πρέπει να προφυλάσσει τους χρή¬ 
στες απο τις συνέπειες των πιθανών λαθών τους (π.χ. πα- 
ρέχοντάς τους κατάλληλες προειδοποιήσεις και πληρο¬ 
φορίες). 

3.5. Τα συστήματα πρέπει να παρουσιάζουν τις πληρο¬ 
φορίες σε μορφή και ρυθμό προσαρμοζόμενο στους χειρι¬ 
στές και να μην εμφανίζονται σημαντικές πληροφορίες 
στα άκρα της οθόνης. 

3.6. Πρέπει να εφαρμόζονται οι βασικές αρχές της ερ¬ 
γονομίας λογισμικού ιδίως στην επεξεργασία πληροφο¬ 
ριών από ανθρώπους. 

4. ΑΛΛΑΓΕΣ ΔΡΑΣΤΗΡΙΟΤΗΤΑΣ ΚΑΙ ΔΙΑΛΕΙΜΜΑΤΑ 
ΕΡΓΑΣΙΑΣ 

4.1. Εφόσον δεν είναι εφικτό να οργανώνεται η εργασία 
με τέτοιο τρόπο ώστε φυσιολογικά να μπορεί ο εργαζόμε¬ 
νος να την εναλλάσει με άλλες μορφές εργασίας, είναι 
χρήσιμο να εξασφαλίζονται στον εργαζόμενο διαλείμματα 
εργασίας ανά δίωρο, ανάλογα με το ε ίδος της εργασίας. 
Σε καμμιά περίπτωση τα διαλείμματα αυτά δεν πρέπει να 
συσσωρεύονται. 

4 2 . Ο χρόνος απομάκρυνσης του εργαζόμενου από τη 
θέση εργασίας με οθόνες οπτικής απεικόνισης (είτε για 
διάλειμμα εργασίας είτε για αλλαγή δραστηριότητας) μπο¬ 
ρεί να είναι έως 15 λεπτά ανά δίωρο. 

Παρατήρηση 

Οι υποχρεώσεις που προβλέπονται στις παραγράφους 
1, 2 και 3 του παρόντος παραρτήματος εφαρμόζονται για 
την υλοποίηση των στόχων του παρόντος εφόσον υπάρ¬ 
χουν τα εξεταζόμενα στοιχεία στη θέση εργασίας. 

ΠΑΡΑΡΤΗΜΑ II 

Συνιστώμενα χαρακτηριστικά εξοπλισμού και 
θέσεων εργασίας 
[άρθρα 3 και 5] 

Οδηγίες για την εφαρμογή του παραρτήματος I 
(δεν είναι υποχρεωτικής εφαρμογής) 

Εισαγωγική παρατήρηση 

Τα παρακάτω αναφερόμενα χαρακτηριστικά του εξοπλι¬ 
σμού και των θέσεων εργασίας δεν θεσπίζονται ως υπο¬ 
χρεωτικά αλλά αναφέρονται ως συνιστώμενα: 

1. Οθόνη 

1.1. Μέγεθος χαρακτήρων: Πρέπει να υπάρχει η δυνα¬ 
τότητα επιλογής του μεγέθους των χαρακτήρων. Συνιστά- 
ται να επιλέγεται μέγεθος χαρακτήρων μεγαλύτερο των 
3,5 μμ για απόσταση χρήστη-οθόνης 50 ψμ και μεγαλύ¬ 
τερο των 4,3 μμ για απόσταση χρήστη - οθόνης 70 οπι. 

1.2. Απόσταση μεταξύ γραμμών: Συνιστάται να υπάρχει 
η δυνατότητα ρύθμισης της απόστασης μεταξύ των γραμ¬ 
μών. 

1.3. Παρουσίαση χαρακτήρων: Συνιστάται η χρήση 
σκούρων χαρακτήρων σε ανοιχτόχρωμη οθόνη. 

2. Φωτισμός 

2.1.0 φωτισμός πρέπει να είναι φυσικός. 

2.2. Εφόσον χρησιμοποιούνται λαμπτήρες φθορισμού 
συνιστάται να είναι τριφασικής ή διφασικής συνδεσμολο¬ 
γίας. 

2.3. Αντίθεση λαμπρότητας (οοηΐΓβδί): 

2.3.1. Η αντίθεση λαμπρότητας μεταξύ επιφανειών στο 
κεντρικό οπτικό πεδίο του χρήστη να είναι μικρότερη του 
3:1. 

2.3.2. Το κεντρικό οπτικό πεδίο να είναι λαμπρότερο 
από τον γύρω χώρο. 

2.3.3. Η αντίθεση λαμπρότητας μεταξύ επιφανειών στο 
κεντρικό οπτικό πεδίο και στον γύρω χώρο να είναι μικρό¬ 
τερη του 10:1. 

2.3.4. Η αντίθεση λαμπρότητας μεταξύ επιφανειών του 
γύρω χώρου να είναι μικρότερη του 10:1. 

2.3.5. Η αντίθεση λαμπρότητας μεταξύ επιφάνειας φω¬ 
τιστικών σωμάτων και του χώρου γύρω τους να είναι μικρό¬ 
τερη του 20:1. 

2.3.6. Ο μέγιστος λόγος λαμπροτήτων οπουδήποτε στο 
δωμάτιο να είναι μικρότερος του 40:1. 

2.3.7. Η γωνία ευθείας φωτιστικών σωμάτων και ματιών 
χρήστη προς το οριζόντιο επίπεδο να είναι μεγαλύτερη 
των 40 μοιρών. 

2.4. Μέσο επίπεδο φωτισμού: Το μέσο επίπεδο φωτι¬ 
σμού πρέπει να είναι όσο το δυνατόν ψηλότερο αλλά να 
τηρούνται τα όρια του οοηίΓβδί και να αποφεύγεται η θάμ- 
βωση. 

2.5. Παρατηρήσεις: 

2.5.1. Με ανοιχτόχρωμη οθόνη είναι δυνατόν να επιτευ¬ 
χθούν και επίπεδα φωτισμού 1000 Ιυχ. Συνιστώνται πά¬ 
ντως μεγαλύτερα των 500-700 Ιυχ. 

2.5.2. Με σκουρόχρωμη οθόνη τα επίπεδα φωτισμού 
περιορίζονται αναγκαστικά απο την ανάγκη οριοθέτησης 
των αντιθέσεων λαμπρότητας. Και για σκούρα οθόνη συνι- 
στάται να επιδιώκεται επίπεδο φωτισμού μεγαλύτερο των 
300 Ιυχ. 

2.5.3. Το απαιτούμενο μέσο επίπεδο φωτισμού μεγα¬ 
λώνει σημαντικά με την αύξηση της μέσης ηλικίας των 
απασχολούμενων. 

2.5.4. Οι αναγραφόμενες τιμές φωτισμού αφορούν τον 
συντηρούμενο φωτισμό και όχι τον φωτισμό κατά την 
έναρξη λειτουργίας της εγκατάστασης. 


3. θόρυβος 

Το υπόβαθρο θορύβου από τον εξοπλισμό των θέσεων 
εργασίας να είναι μικρότερο των 50άΒ. 

4. θερμοκρασία - υγρασία 

4.1. Υγρασία: Η τιμή της σχετικής υγρασίας να είναι με¬ 
ταξύ 50% και 70%. 

4.2. Ταχύτητα αέρα: Ενδεικτικά η τιμή για την ταχύτητα 
ρευμάτων αέρα να είναι: 

μικρότερη από 0,1 πι/δ για θ=20 οΟ. 

μικρότερη από 0,3 πι/δ για θ=26 οΟ. 

4.3. θερμοκρασία σφαιρικού θερμομέτρου: Συνιστάται 
η θερμοκρασία σφαιρικού θερμομέτρου να είναι μεταξύ 
20οΟ και 26οΟ. 

4.4. Οι θερμοκρασιακές διαφορές μεταξύ σημείων του 
χώρου εργασίας να είναι μικρότερες των 2 βαθμών Κελ- 
σίου. 

4.5. Οι χαμηλότερες θερμοκρασίες συνιστώνται κατά 
τις ψυχρές ημέρες και οι ψηλότερες κατά τις θερμές. 

4.6. Οι χαμηλότερες θερμοκρασίες μπορεί να συνδυά¬ 
ζονται με τις υψηλότερες τιμές σχετικής υγρασίας. Οι 
υψηλότερες θερμοκρασίες είναι καλό να συνδυάζονται με 
τις χαμηλότερες τιμές της σχετικής υγρασίας. 

Βασικό κριτήριο για το συνδυσμό θερμοκρασίας-σχετι- 
κής υγρασίας πρέπει να είναι η αίσθηση της πλειοψηφίας 
των εργαζομένων. * 

5. Ηλεκτροστατικό πεδίο 

Αν Οι δυσμενείς επιπτώσεις δεν αναιρούνται με την 
υγρασία, την καθαρότητα των χώρων εργασίας και την 
χρήση αντιστατικών επιφανειών τότε μπορούν να τοποθε¬ 
τούνται εμπρός απο την οθόνη γειωμένα φίλτρα αγωγίμων 
ινών με επιφάνεια μικρής ανακλαστικότητας. 

Χρειάζεται ιδιαίτερη προσοχή στην επιλογή του φίλ¬ 
τρου, το οποίο πρέπει αφενός να αναιρεί το ηλεκτροστα¬ 
τικό πεδίο και αφετέρου να βελτιώνει ή να μη χειροτερεύει 
την αναγνωσιμότητα της οθόνης. 

Άρθρο 12 

Έλεγχος εφαρμογής 

Ο έλεγχος της εφαρμογής του παρόντος ανατίθεται 
στις αρμόδιες επιθεωρήσεις εργασίας και συγκεκριμένα 
στα Κέντρα Πρόληψης Επαγγελματικού Κινδύνου (ΚΕ.- 
Π.Ε.Κ.) ή στις Διευθύνσεις επιθεώρησης εργασίας με τα 
αρμόδια Τμήματα τεχνικής και υγειονομικής επιθεώρησης 
εργασίας ή στα Τμήματα επιθεώρησης εργασίας. 

Άρθρο 13 

Κυρώσεις 

1. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει τις διατάξεις 
του παρόντος επιβάλλονται, ανεξάρτητα από τις ποινικές 
κυρώσεις, οι διοικητικές κυρώσεις του άρθρου 24 του ν. 
2224/94. 

2. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει από αμέλεια ή 
πρόθεση τις διατάξεις του παρόντος επιβάλλονται οι ποινι¬ 
κές κυρώσεις του άρθρου 25 του ν. 2224/94 με την επι¬ 
φύλαξη των διατάξεων του άρθρου 6 της ΚΥ Α 88555/ 
3293/30.9.88 που κυρώθηκε με το άρθρο 39 του ν, 
1836/89. 

Άρθρο 14 

■ Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως 

Στον Υφυπουργό Εργασίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα , 17 Δεκεμβρίου 1994 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΠΕΠΟΝΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΥΓΕΙΑΣ, ΠΡΟΝΟΙΑΣ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΚΡΕΜΑΣΤΙΝΟΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

X. ΡΟΚΟΦΥΛΛΟΣ 


ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
& ΤΕΧΝΟΛΟΠΑΣ-ΕΜΠΟΡΙΟΥ 

Κ. ΣΗΜΙΤΗΣ 


ΥΦ. ΕΡΓΑΣΙΑΣ 

Γ. ΑΔΑΜΟΠΟΥΛΟΣ 


+ 


ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 399 (3) 

Προστασία των εργαζομένων από τους κινδύνους που 
συνδέονται με την έκθεση σε καρκινογόνους παράγο¬ 
ντες κατά την εργασία σε συμμόρφωση με την οδηγία 
του Συμβουλίου 90/394/ΕΟΚ». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 1, 3 και 5 του ν. 
1338/83 (34/Α) «Εφαρμογή του κοινοτικού δικαίου» όπως 
τροποποιήθηκε από το άρθρο 6 του ν. 1440/84 (70/Α) 
«Συμμετοχή της Ελλάδας στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητος νθρακος 
και Χάλυβος και του Οργανισμού Εφοδιασμού ΕΙΙΒΑΤΟΜ» 
και τροποποιήθηκε από το άρθρο 7 του ν. 1775/88 
<101 /Α) «Εταιρείες παροχής επιχειρηματικού κεφαλαίου 
και άλλες διατάξεις» και το άρθρο 65 του ν. 1892/90 
(101 /Α) «Για τον εκσυγχρονισμό και την ανάπτυξη και άλ¬ 
λες διατάξεις». 

2. Τις διατάξεις του άρθρου 36 του ν. 1568/85 (177/Α) 
«Υγιεινή και ασφάλεια των εργαζομένων». 

3. Τις διατάξεις της παραγρ. 3 του άρθρου 1 του ν. 
1568/85. 

4. Τις διατάξεις της παραγρ. 2 του άρθρου 14 του ν. 
1568/85 5. Τις διατάξεις του άρθρου 39 του ν. 1836/89 
(79/Α) «Προώθηση της απασχόλησης και της επαγγελμα¬ 
τικής κατάρτισης και άλλες διατάξεις». 

6. Τις διατάξεις των άρθρων 24, 25, 26 και 27 του ν. 
2224/94 (112/Α) «Ρύθμιση θεμάτων εργασίας, συνδικα¬ 
λιστικών δικαιωμάτων, υγιεινής και ασφάλειας των εργα¬ 
ζομένων και οργάνωσης Υπουργείου Εργασίας και των 
εποπτευομένων από αυτό νομικών προσώπων και άλλες 
διατάξεις». 

7. Την αριθμ. 6/8.7.94 γνώμη του Συμβουλίου Υγιεινής 
και Ασφάλειας της Εργασίας. 

8. Την αριθμ. 80170/26.7.94 (585/Β) κοινή Απόφαση 
του Πρωθυπουργού και του Υπουργού Εργασίας «Ανά¬ 
θεση αρμοδιοτήτων στον Υφυπουργό Εργασίας Γεώργιο 
Αδαμόπουλο». 

9. Την ΥΠ/122/14.7.94 Απόφαση (550/Β) «Ανάθεση 
αρμοδιοτήτων στον Αναπληρωτή Υπουργό Βιομηχανίας 
Ενέργειας και Τεχνολογίας Χρήστο Ροκόφυλλο». 

10. Τις διατάξεις του άρθρου 29Α του ν. 1558/85 
(137/Α) «Κυβέρνηση και Κυβερνητικά ργανα», που προ¬ 
στέθηκε με το άρθρο 27 του ν. 2081/92 (154/Α) «Ρύθ¬ 
μιση του θεσμού των Επιμελητηρίων κ.τλ.*. 

11. τι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας ή του κρατικού 
προϋπολογισμού ή προϋπολογισμού ΝΠΔΔ, δεδομένου 


ότι οι δαπάνες εντάσσονται στα πλαίσια των ήδη εγκε κρι- 
μένων προϋπολογισμών για την εφαρμογή των διατάξεων 
του άρθρου 39 του ν. 1836/89, ο οποίος έχει επεκταθεί 
και στο Δημόσιο. 

12. Την αριθμ. 575/18-10-94 γνωμοδότηση του Συμ¬ 
βουλίου Επικράτειας, μετά από πρόταοη των Υπουργών 
Προεδρίας της Κυβέρνησης, Εσωτερικών, Εθνικής Οικο¬ 
νομίας, Οικονομικών, Υγείας Πρόνοιας και Κοινωνικών 
Ασφαλίσεων, Βιομηχανίας Ενέργειας και Τεχνολογίας - 
Εμπορίου, του αναπληρωτή Υπουργού Βιομηχανίας Ενέρ¬ 
γειας και Τεχνολογίας και του Υφυπουργού Εργασίας, 
αποφασίζουμε: 


ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Αρθρο 1 

Αντικείμενο - Πεδίο εφαρμογής 

Ι.Το παρόν προεδρικό διάταγμα έχει ως αντικείμενο 
την πρόληψη των κινδύνων που προέρχονται ή μπορούν να 
προέλθουν από την έκθεση κατά την εργασία σε καρκινο¬ 
γόνους παράγοντες, καθώς και την προστασία της υγείας 
και της ασφάλειας των εργαζομένων από αυτούς τους κιν- 
δύνους.Οι διατάξεις του εφαρμόζονται επιπλέον των γενι¬ 
κών διατάξεων για την υγιεινή και την ασφάλεια της εργα¬ 
σίας που ισχύουν κάθε φορά. 

2. Οι διατάξεις του παρόντος εφαρμόζονται σε όλες τις 
επιχειρήσεις, εκμεταλλεύσεις και εργασίες του ιδιωτικού 
και του δημόσιου τομέα, ανεξαρτήτως κλάδου οικονομι¬ 
κής δραστηριότητας στον οποίο κατατάσσονται. 

3. Για την εφαρμογή του παρόντος στο Δημόσιο, τα 
ΝΠΔΔ και ΟΤΑ ισχύουν και οι ιδιαίτερες ρυθμίσεις της 
ΚΥΑ 88555/3293/88 (721/Β) «Υγιεινή και ασφάλεια του 
προσωπικού του Δημοσίου, των ΝΠΔΔ και των ΟΤΑ» που 
κυρώθηκε με το άρθρο 39 του ν. 1836/89 (79/Α) «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις». 

4. Οι διατάξεις του παρόντος δεν εφαρμόζονται: 

α) Στους εργαζόμενους που εκτίθενται μόνο στις ακτι¬ 
νοβολίες που εμπίπτουν στο πεδίο εφαρμογής της συνθή¬ 
κης για την ίδρυση της Ευρωπαϊκής Κοινότητας Ατομικής 
Ενέργειας. 

β) Στο ένστολο προσωπικό των ενόπλων δυνάμεων και 
των σωμάτων ασφαλείας και στο οικιακό υπηρετικό προ- 
σωπικό.Στην περίπτωση αυτή πρέπει να εξασφαλίζεται, 
όσο αυτό είναι δυνατόν, η ασφάλεια και η υγεία του ως 
άνω προσωπικού, έχοντας υπόψη τους στόχους του παρό¬ 
ντος. 


Αρθρο 2 
Ορισμοί 

Γ ια τους σκοπούς του παρόντος, καρκινογόνοι παράγο¬ 
ντες είναι: 

1. Οι ουσίες, οι οποίες σύμφωνα με την ΚΥΑ 378/94 
(705/Β) «Επικίνδυνες ουσίες, ταξινόμηση, συσκευασία 
και επισήμανση αυτών σε συμμόρφωση προς την οδηγία 
του Συμβουλίου των Ευρωπαϊκών Κοινοτήτων 67/548/ 
ΕΟΚ όπως έχει τροποποιηθεί και ισχύει», ορίζονται ως 
καρκινογόνες και χαρακτηρίζονται με την ένδειξη Β45 
«μπορεί να προκαλέσει καρκίνο». 

2. Τα παρασκευάσματα τα οποία σύμφωνα με την ΚΥΑ 
1197/89 (567/Β) «Ταξινόμηση, συσκευασία και επισή¬ 
μανση των επικίνδυνων παρασκευασμάτων», οφείλουν να 
επισημαίνονται με την ένδειξη Ρ45 «μπορεί να προκαλέ- 
σει καρκίνο». 

3. Οι ουσίες, τα παρασκευάσματα ή οι μέθοδοι που ανα- 
φέρονται στο άρθρο 16 παράρτημα I του παρόντος, καθώς 
και οι ουσίες ή τα παρασκευάσματα που εκλύονται κατά τη 
διάρκεια μιας μεθόδου που αναφέρεται στο ίδιο παράρ¬ 
τημα. 




ΦΕΚ 221 

ΚΕΦΑΛΑΙΟ Β' 

ΥΠΟΧΡΕΩΣΕΙΣ ΤΩΝ ΕΡΓΟΔΟΤΩΝ 
Αρθρο 3 

Εντοπισμός και εκτίμηση των κινδύνων 

1. Για κάθε δραστηριότητα που ενδέχεται να συνεπάγε¬ 
ται κίνδυνο έκθεσης σε καρκινογόνους παράγοντες, ο ερ¬ 
γοδότης οφείλει να έχει στη διάθεσή του μια γραπτή εκτί¬ 
μηση των υφισταμένων κατά την εργασία κινδύνων, σύμ¬ 
φωνα με τις ισχύουσες διατάξεις. 

2. Στην εκτίμηση αυτή προσδιορίζεται η φύση, ο βαθμός 
και η διάρκεια της έκθεσης των εργαζομένων, ώστε να εί¬ 
ναι δυνατό να αξιολογούνται όλοι οι κίνδυνοι για την ασφά¬ 
λεια ή την υγεία των εργαζομένων και να καθορίζονται τα 
ληπτέα μέτρα. Κατά την εκτίμηση του κινδύνου, επίσης 
λαμβάνεται υπόψη και κάθε άλλη σημαντική έκθεση, 
όπως π.χ. η έκθεση που έχει επιβλαβή αποτελέσματα για 
το δέρμα. 

3. Η εκτίμηση αυτή επαναλαμβάνεται τακτικά και εν 
πάση περιπτώσει σε κάθε αλλαγή των συνθηκών που θα 
μπορούσε να επηρεάσει την έκθεση των εργαζομένων 
στους καρκινογόνους παράγοντες. 

4. Οι εργοδότες, κατά την εκτίμηση που προβλέπεται 
στις προηγούμενες παραγράφους, αποδίδουν ιδιαίτερη 
προσοχή στις ενδεχόμενες επιπτώσεις όσον αφορά την 
ασφάλεια ή την υγεία των ιδιαίτερα ευαίσθητων εργαζο¬ 
μένων που απασχολούνται σε επικίνδυνες εργασίες και 
μεταξύ άλλων, λαμβάνουν υπόψη τη σκοπιμότητα να μην 
χρησιμοποιούνται οι εργαζόμενοι αυτοί σε ζώνες όπου 
μπορούν να έλθουν σε επαφή με καρκινογόνους παράγο¬ 
ντες. 

Άρθρο 4 

Μείωση και υποκατάσταση 

1. Ο εργοδότης μειώνει τη χρήση ενός καρκινογόνου 
παράγοντα στο χώρο εργασίας, κυρίως υποκαθιστώντας 
τον παράγοντα αυτόν, στο μέτρο που αυτό είναι τεχνικά 
εφικτό, από μια ουσία, παρασκεύασμα ή μέθοδο, τα 
οποία, υπό τις συνθήκες χρήσης τους, είναι ακίνδυνα ή λι¬ 
γότερο επικίνδυνα για την υγεία ή, ενδεχομένως, την 
ασφάλεια των εργαζομένων. 

2. Ο εργοδότη κοινοποιεί τα αποτελέσματα των ερευ¬ 
νών του στην αρμόδια επιθεώρηση εργασίας. 

Άρθρο 5 

Διατάξεις για την πρόληψη ή τη μείωση της έκθεσης 

1. Εάν τα αποτελέσματα της εκτίμησης που αναφέρεται 
στο άρθρο 3 καταδεικνύουν κίνδυνο για την ασφάλεια ή 
την υγεία των εργαζομένων, ή έκθεση των εργαζομένων 
πρέπει να αποφεύγεται. 

2. Εάν δεν είναι τεχνικά δυνατή η υποκατάσταση του 
καρκινογόνου παράγοντα από ουσία, παρασκεύασμα ή μέ¬ 
θοδο, τα οποία, υπό τις συνθήκες χρήσης τους, είναι ακίν¬ 
δυνα ή λιγότερο επικίνδυνα για την ασφάλεια ή την υγεία 
των εργαζομένων, ο εργοδότης φροντίζει ώστε η παρα¬ 
γωγή και η χρήση του καρκινογόνου παράγοντα να πραγ¬ 
ματοποιούνται σε κλειστό σύστημα, στο μέτρο που αυτό 
είναι τεχνικά εφοσό. 

3. Εάν δεν είναι τεχνικά δυνατή η χρησιμοποίηση κλει¬ 
στού συστήματος, ο εργοδότης φροντίζει ώστε η έκθεση 
των εργαζομένων να μειώνεται στο χαμηλότερο επίπεδο 
που είναι τεχνικά εφικτό και σε κάθε περίπτωση να είναι 
κάτω από τις οριακές τιμές εφόσον υπάρχουν . 

4. Σε όλες τις περιπτώσεις χρησιμοποίησης καρκινογό¬ 
νου παράγοντα, ανεξάρτητα από τα ανωτέρω, ο εργοδό¬ 
της εφαρμόζει και όλα τα ακόλουθα μέτρα: 

α) Περιορισμό των ποσοτήτων του καρκινογόνου παρά¬ 
γοντα στο χώρο εργασίας. 


β) Περιορισμό του αριθμού των εργαζομένων που εκτί¬ 
θενται ή ενδέχεται να εκτεθούν στο χαμηλότερο δυνατό 
επίπεδο. 

γ) Σχεδιασμό των μεθόδων εργασίας και των μηχανικών 
μέτρων προστασίας, έτσι ώστε να αποφεύγεται ή να ελα¬ 
χιστοποιείται η έκλυση καρκινογόνων παραγόντων στο 
χώρο εργασίας. 

δ) Δέσμευση του καρκινογόνου παράγοντα στην πηγή 
του, τοπική απορρόφηση ή γενικό εξαερισμό, που γίνονται 
κατάλληλα και σύμφωνα με την ανάγκη προστασίας της 
δημόσιας υγείας και του περιβάλλοντος. 

ε) Χρήση των υπαρχουσών κατάλληλων μεθόδων μέ¬ 
τρησης των καρκινογόνων παραγόντων, ιδίως για την 
έγκαιρη ανίχνευση ασυνήθους έκθεσης οφειλόμενης σε 
απρόβλεπτο συμβάν ή σε ατύχημα. 

στ) Εφαρμογή κατάλληλων διαδικασιών και μεθόδων 
εργασίας. 

ζ) Μέτρα συλλογικής προστασίας ή/και μέτρα ατομικής 
προστασίας, στις περιπτώσεις κατά τις οποίες η έκθεση 
δεν μπορεί να αποφευχθεί με άλλα μέσα. 

η) Μέτρα υγιεινής, ιδίως τακτικό καθαρισμό των δαπέ¬ 
δων, των τοίχων και των λοιπών επιφανειών, 
θ) Ενημέρωση των εργαζομένων, 
ι) Οριοθέτηση των επικίνδυνων ζωνών και χρήση κατάλ¬ 
ληλων σημάτων προειδοποίησης και ασφάλειας, συμπερι¬ 
λαμβανομένων των σημάτων «απαγορεύεται το κάπνισμα» 
σε χώρους στους οποίους οι εργαζόμενοι εκτίθενται ή εν¬ 
δέχεται να εκτεθούν σε καρκινογόνους παράγοντες. 

ια) Εκπόνηση σχεδίων και εγκατάσταση συστημάτων για 
την αντιμετώπιση περιπτώσεων έκτακτης ανάγκης. 

ιβ) Μέσα για την ασφαλή αποθήκευση, χειρισμό και με¬ 
ταφορά, ιδίως με τη χρήση δοχείων σφραγισμένων και επι- 
σημασμένων, σύμφωνα με την ισχύουσα νομοθεσία, με 
τρόπο ευανάγνωστο, σαφή και ευδιάκριτο. 

ιγ) Μέσα για την ασφαλή συλλογή, αποθήκευση και απο¬ 
μάκρυνση των αποβλήτων από τους εργαζόμενους συ- 
μπεριλαμβανομένης της χρήσης δοχείων σφραγισμένων 
και επισημασμένων, σύμφωνα με την ισχύουσα νομοθε¬ 
σία, με τρόπο ευανάγνωστο, σαφή και ευδιάκριτο. 

Άρθρο 6 

Ενημέρωση της αρμόδιας αρχής 
Ο εργοδότης οφείλει να παρέχει στην αρμόδια επιθεώ¬ 
ρηση εργασίας κάθε στοιχείο που αφορά την εκτίμηση 
κινδύνου του άρθρου 3 καθώς και πληροφορίες σχετικά 
με: 

1. Τις βιομηχανικές δραστηριότητες ή/και μεθόδους 
που εφαρμόζονται, καθώς και τους λόγους για τους 
οποίους χρησιμοποιούνται καρκινογόνοι παράγοντες. 

2. Τις παραγόμενες ή χρησιμοποιούμενες ποσότητες 
ουσιών ή παρασκευασμάτων που περιέχουν καρκινογό¬ 
νους παράγοντες. 

3. Τον αριθμό των εργαζομένων που εκτίθενται. 

4. Τα προληπτικά μέτρα που λαμβάνονται. 

5. Τον τύπο του προστατευτικού εξοπλισμού που χρησι¬ 
μοποιείται. 

6. Τη φύση και το βαθμό της έκθεσης. 

7. Τις περιπτώσεις υποκατάστασης. 

Άρθρο 7 

Απρόβλεπτη έκθεση 

1. Σε περίπτωση απρόβλεπτων συμβάντων ή ατυχημά¬ 
των τα οποία μπορεί να προκαλέσουν ασυνήθη έκθεση 
των εργαζομένων, ο εργοδότης πληροφορεί αμέσως τους 
εργαζόμενους. 

2. Εως ότου αποκατασταθεΐ η κανονική λειτουργία και 
εξαλειφθούν τα αίτια της ασυνήθους έκθεσης: 

α) Στην προσβληθείσα ζώνη, επιτρέπεται να εργάζονται 
μόνον οι εργαζόμενοι που είναι απαραίτητοι για την εκτέ¬ 
λεση των επισκευών και άλλων εργασιών που είναι ανα¬ 
γκαίες. 

β) Οι εν λόγω εργαζόμενοι εφοδιάζονται με προστατευ¬ 
τικό ιματισμό και ατομικό προστατευτικό αναπνευστικό 
εξοπλισμό τον οποίο πρέπει να φέρουν, η δε έκθεση δεν 
μπορεί να είναι διαρκής και περιορίζεται στον ελάχιστα 
δυνατό για κάθε εργαζόμενο χρόνο. 

γ) Οι μη φέροντες προστατευτικό εξοπλισμό εργαζόμε¬ 
νοι δεν επιτρέπεται να εργάζονται στην προσβληθείσα 
ζώνη. 

Αρθρο 8 

Προβλεπτή έκθεση 

1. Για ορισμένες δραστηριότητες, όπως η συντήρηση, 
όπου είναι δυνατόν να προβλεφθεί η πιθανότητα αισθητά 
αυξημένης έκθεσης των εργαζομένων και όπου έχουν ήδη 
εξαντληθεί όλες οι δυνατότητες για τη λήψη άλλων τεχνι¬ 
κών προληπτικών μέτρων για τον περιορισμό της έκθεσης 
αυτής, ο εργοδότης καθορίζει, αφού ζητηθεί η γνώμη των 
εργαζομένων ή/και των εκπροσώπων τους στην επιχεί¬ 
ρηση ή την εγκατάσταση, με την επιφύλαξη δε πάντοτε 
των ευθυνών που φέρει ο εργοδότης , τα απαραίτητα μέ¬ 
τρα ώστε να μειωθεί όσο το δυνατόν περισσότερο η διάρ¬ 
κεια έκθεσης των εργαζομένων και να διασφαλιστεί η 
προστασία τους κατά τις δραστηριότητες αυτές. 

2. Κατ’ εφαρμογή της παραγράφου 1, διατίθεται στους 
εν λόγω εργαζόμενους προστατευτικός ιματισμός και ατο¬ 
μικός προστατευτικός αναπνευστικός εξοπλισμός, που 
πρέπει να φέρουν για όσο χρονικό διάστημα διαρκεί η 
ασυνήθης έκθεση. Η έκθεση αυτή δε μπορεί να είναι διαρ¬ 
κής και περιορίζεται στον ελάχιστα δυνατό για κάθε εργα¬ 
ζόμενο χρόνο. 

3. Ο εργοδότης λαμβάνει τα κατάλληλα μέτρα, ώστε οι 
ζώνες στις οποίες διεξάγονται οι δραστηριότητες που 
αναφέρονται στην παράγραφο 1, να είναι σαφώς οριοθε- 
τημένες και να έχουν εμφανή σήμανση , ή με άλλους τρό¬ 
πους να αποτρέπεται η πρόσβαση στους χώρους αυτούς 
ατόμων που δεν έχουν σχετική άδεια και δεν έχουν λάβει 
ειδική εκπαίδευση . 

Αρθρο 9 

Πρόσβαση στις ζώνες κινδύνου 

Οι εργοδότες λαμβάνουν τα κατάλληλα μέτρα ώστε οι 
ζώνες στις οποίες διεξάγονται οι δραστηριότητες ως προς 
τις οποίες τα αποτελέσματα της εκτίμησης που αναφέρο- 
νται στο άρθρο 3 καταδεικνύουν κίνδυνο για την ασφάλεια 
ή την υγεία των εργαζομένων να μην είναι προσπελάσιμες 
για εργαζόμενους άλλους από εκείνους που αναγκαστικά 
εισέρχονται λόγω της εργασίας ή των καθηκόντων τους . 

Αρθρο 10 

Μέτρα υγιεινής και μέτρα ατομικής προστασίας 

Για κάθε δραστηριότητα κατά την άσκηση της οποίας 
υπάρχει κίνδυνος επιβάρυνσης από καρκινογόνους παρά¬ 
γοντες, οι εργοδότες υποχρεούνται να λαμβάνουν κατάλ¬ 
ληλα μέτρα ώστε: 

1. Οι εργαζόμενοι να μην τρώνε ή πίνουν στις ζώνες ερ¬ 
γασίας στις οποίες υπάρχει κίνδυνος επιβάρυνσης από 
καρκινογόνους παράγοντες. Στις ίδιες ζώνες απαγορεύε¬ 
ται το κάπνισμα. 

2. Να παρέχεται στους εργαζόμενους, κατάλληλος προ¬ 
στατευτικός ιματισμός ή άλλος κατάλληλος ειδικός ιματι¬ 
σμός και να προβλέπεται η ύπαρξη χωριστών χώρων ενα¬ 
πόθεσης του ιματισμού εργασίας ή προστασίας, αφενός, 
και του κανονικού ιματισμού, αφετέρου. 

3. Να τίθενται στη διάθεση των εργαζομένων κατάλλη¬ 
λες και πλήρεις εγκαταστάσεις λουτρών και χώρων υγιει¬ 
νής. 

4. Ο εξοπλισμός προστασίας να είναι σωστά τοποθετη¬ 
μένος σε καθορισμένο χώρο, να ελέγχεται και να καθαρί¬ 


ζεται πριν και, οπωσδήποτε μετά από κάθε χρήση και ο ελ- 
λατωματικός εξοπλισμός να επισκευάζεται ή να αντικαθί¬ 
σταται πριν από νέα χρήση. 

Αρθρο 11 

Εκπαίδευση των εργαζομένων 

1. Στα πλαίσια της εκπαίδευσης των εργαζομένων σύμ¬ 
φωνα με τις κείμενες διατάξεις, ο εργοδότης λαμβάνει τα 
κατάλληλα μέτρα, ώστε οι εργαζόμενοι και οι εκπρόσωποί 
τους στην επιχείρηση ή την εγκατάσταση να λαμβάνουν 
κατάλληλη και επαρκή εκπαίδευση, βάσει όλων των δια¬ 
θέσιμων πληροφοριών, ιδίως με την μορφή ενημέρωσης 
και γραπτών οδηγιών, σχετικά με: 

α) Τους ενδεχόμενους κινδύνους για την υγεία, συμπε¬ 
ριλαμβανομένων των πρόσθετων κινδύνων που οφείλο¬ 
νται στο κάπνισμα. 

β) Τις προφυλάξεις που πρέπει να λαμβάνονται για την 
πρόληψη της έκθεσης. 

γ) Τις απαιτήσεις υγιεινής. 

δ) Τη χρήση του προστατευτικού εξοπλισμού και ιματι¬ 
σμού. 

ε) Τα μέτρα που πρέπει να λαμβάνονται από τους εργα¬ 
ζόμενους, και ιδίως από το προσωπικό επέμβασης σε πε¬ 
ρίπτωση ατυχήματος και για την πρόληψη των ατυχημά¬ 
των. 

2. Η εκπαίδευση αυτή πρέπει: 

α) Να προσαρμόζεται στην εξέλιξη των κινδύνων και 
στην εμφάνιση νέων κινδύνων. 

β) Να επαναλαμβάνεται σε τακτά χρονικά διαστήματα. 

3. Στα πλαίσια της εκπαίδευσης των εργαζομένων, ο 
εργοδότης είναι υποχρεωμένος να ενημερώνει τους εργα¬ 
ζόμενους σχετικά με τις εγκαταστάσεις και τα δοχεία που 
βρίσκονται εκεί και περιέχουν καρκινογόνους παράγο¬ 
ντες, να φροντίζει ώστε όλα τα δοχεία, συσ κευασίες και 
εγκαταταστάσεις που περιέχουν καρκινογόνους παράγο¬ 
ντες να έχουν επισημανθεί με τρόπο σαφή και ευανάγνω¬ 
στο, και να τοποθετεί ευδιάκριτα σήματα κινδύνου σύμ¬ 
φωνα με την ισχύουσα νομοθεσία. 

Αρθρο 12 

Ενημέρωση εργαζομένων 

1. Ο εργοδότης οφείλει να λαμβάνει τα κατάλληλα μέ¬ 
τρα, ώστε να εξασφαλίζεται ότι: 

α) Οι εργαζόμενοι ή/και οι εκπρόσωποί τους στην επι¬ 
χείρηση ή την εγκατάσταση μπορούν να ελέγχουν την 
εφαρμογή των διατάξεων του παρόντος, ή μπορούν να συ¬ 
νεργάζονται κατά την εφαρμογή αυτή, ιδίως όσον αφορά: 

ι) τις επιπτώσεις για την ασφάλεια και την υγεία των ερ¬ 
γαζομένων, οι οποίες σχετίζονται με την επιλογή και τη 
χρήση προστατευτικού ιματισμού και εξοπλισμού, με την 
επιφύλαξη πάντοτε των ευθυνών του εργοδότη για τον κα¬ 
θορισμό της αποτελεσματικότητας του προστατευτικού 
ιματισμού και εξοπλισμού και 

ιι) τα μέτρα που καθορίζει ο εργοδότης και τα οποία 
προβλέπονται στο άρθρο 8 παράγραφος 1, με την επιφύ¬ 
λαξη πάντοτε των ευθυνών του εργοδότη για τον καθορι¬ 
σμό των μέτρων αυτών. 

β) Οι εργαζόμενοι ή/και οι εκπρόσωποί τους στην επι¬ 
χείρηση ή την εγκατάσταση, ενημερώνονται το ταχύτερο 
δυνατόν για τις περιπτώσεις ασυνήθους έκθεσης, συμπε¬ 
ριλαμβανομένων των περιπτώσεων που αναφέρονται στο 
άρθρο 8, για τα αίτιά τους και για τα ληφθέντα ή ληπτέα 
μέτρα για την αντιμετώπιση της κατάστασης. 

2. Ο εργοδότης τηρεί ενημερωνόμενο κατάλογο των 
εργαζομένων που είναι επιφορτισμένοι με την άσκηση των 
δραστηριοτήτων ως προς τις οποίες τα αποτελέσματα της 
εκτίμησης που προβλέπεται στο άρθρο 3 καταδεικνύουν 
κίνδυνο για την ασφάλεια ή την υγεία τους, με μνεία της 
έκθεσης στην οποία υποβλήθηκαν. 

3. Πρόσβαση στον κατάλογο που αναφέρεται στην πα¬ 
ράγραφο 2 έχουν: 

α) Ο γιατρός εργασίας, ο αρμόδιος γιατρός του ασφαλι¬ 
στικού οργανισμού στον οποίο ανήκει ο εργαζόμενος και η 
αρμόδια επιθεώρηση εργασίας. 

β) Κάθε εργαζόμενος για τις πληροφορίες που περιέχο- 
νται στον κατάλογο και οι οποίες τον αφορούν προσωπικά. 

4. Οι εργαζόμενοι ή/και οι εκπρόσωποί τους στην επι¬ 
χείρηση ή την εγκατάσταση έχουν πρόσβαση στις ανώνυ¬ 
μες συλλογικές πληροφορίες. 

Αρθρο 13 

Διαβούλευση και συμμετοχή των εργαζομένων 

Στα πλαίσια της διαβούλευσης και της συμμετοχής των 
εργαζομένων σύμφωνα με τις κείμενες διατάξεις οι εργο¬ 
δότες ζητούν τη γνώμη των εργαζομένων ή/και των εκ¬ 
προσώπων τους και διευκολύνουν τη συμμετοχή τους, 
αναφορικά με τα θέματα που σχετίζονται με την εφαρ¬ 
μογή του παρόντος. 

Αρθρο 14 

Επίβλεψη της υγείας 

1. Εάν τα αποτελέσματα της εκτίμησης που αναφέρεται 
στο άρθρο 3 καταδεικνύουν κίνδυνο για την υγεία ή την 
ασφάλεια των εργαζομένων, ο εργοδότης έχει την υπο¬ 
χρέωση: 

α) Να χρησιμοποιεί τις υπηρεσίες γιατρού εργασίας, 
όπως αυτός ορίζεται στο ν. 1568/85, ανεξάρτητα από τον 
αριθμό εργαζομένων στην επιχείρηση ή/και την εγκατά¬ 
σταση. 

β) Να εξασφαλίζει σύμφωνα με τις υποδείξεις του για¬ 
τρού εργασίας, ότι κάθε εργαζόμενος πριν από την έκ¬ 
θεση και στη συνέχεια σε τακτά χρονικά διαστήματα, υπό- 
κειται σε ιατρική εξέταση για την εκτίμηση της κατάστα¬ 
σης της υγείας του. 

2. Αν ένας εργαζόμενος παρουσιάζει διαταραχή που εν¬ 
δέχεται να οφείλεται στην έκθεσή του σε καρκινογόνους 
παράγοντες, ο γιατρός εργασίας ή/και η αρμόδια επιθεώ¬ 
ρηση εργασίας μπορούν να ζητούν και από άλλους εργα¬ 
ζόμενους που έχουν επίσης εκτεθεί στους ίδιους καρκινο¬ 
γόνους παράγοντες να υποβληθούν σε επίβλεψη της 
υγείας τους, ανεξάρτητα αν η εκτίμηση του άρθρου 3 συ¬ 
νηγορεί προς τούτο. 

Στην περίπτωση αυτή, γίνεται επανεκτίμηση του κινδύ¬ 
νου έκθεσης σύμφωνα με το άρθρο 3. 

3. Στις περιπτώσεις κατά τις οποίες πραγματοποιείται 
παρακολούθηση της υγείας των εργαζομένων, τηρούνται 
ατομικοί ιατρικοί φάκελοι, σύμφωνα με τις κείμενες διατά¬ 
ξεις και ο γιατρός εργασίας ή/και η αρμόδια επιθεώρηση 
εργασίας υποδεικνύουν κάθε προστατευτικό ή προλη¬ 
πτικό μέτρο που πρέπει να λαμβάνεται για την προστασία 
της υγείας των εν λόγω εργαζομένων. 

4. Ο εργοδότης εξασφαλίζει ότι παρέχονται πληροφο¬ 
ρίες και συμβουλές στους εργαζόμενους όσον αφορά την 
ιατρική παρακολούθηση στην οποία μπορούν να υποβάλ¬ 
λονται μετά την παύση της έκθεσης. 

5. Οι εργαζόμενοι έχουν πρόσβαση στα αποτελέσματα 
της ιατρικής παρακολούθησης που τους αφορούν. Επανε¬ 
ξέταση των αποτελεσμάτων της ιατρικής παρακολούθη¬ 
σης μπορούν να ζητούν ο εργοδότης και οι εν λόγω εργα¬ 
ζόμενοι. 

6. Πρακτικές συστάσεις για την ιατρική παρακολούθηση 
των εργαζομένων δίνονται στο παράρτημα II του άρθρου 
16 του παρόντος. 

7. λες οι περιπτώσεις καρκίνου των εργαζομένων που 
αναγνωρίζεται ότι οφείλονται στην έκθεση σε καρκινογό¬ 
νους παράγοντες κατά την εργασία, αναγγέλλονται από 
τον γιατρό εργασίας μέσω της επιχείρησης και από τον 
ασφαλιστικό οργανισμό στην αρμόδια επιθεώρηση εργα¬ 
σίας. 


Αρθρο 15 
Τήρηση Φακέλλων 

1. Ο κατάλογος που προβλέπεται στο άρθρο 12 παρά¬ 
γραφος 2 και ο ατομικός ιατρικός φάκελος που προβλέπε- 
ται στο άρθρο 14 παράγραφος 3, διατηρούνται επί σαρά¬ 
ντα τουλάχιστον χρόνια μετά την παύση της έκθεσης. 

2. Σε περίπτωση παύσης της λειτουργίας της επιχείρη¬ 
σης, οι φάκελοι αυτοί αποστέλλονται στον αρμόδιο ασφα¬ 
λιστικό οργανισμό, ενώ επίσης, αντίγραφα των φακέλων 
αποστέλλονται στις ιατρικές υπηρεσίες του ΚΥΑΕ του 
Υπουργείου Εργασίας για ερευνητικούς σκοπούς. 

3. Σε κάθε περίπτωση ο εργαζόμενος δικαιούται αντι¬ 
γράφου του ατομικού του ιατρικού φακέλου. 

ΚΕΦΑΛΑΙΟ Γ¬ 
ΔΙΑΦΟΡΕΣ ΔΙΑΤΑΞΕΙΣ 
Αρθρο 16 

Προσάρτηση των παραρτημάτων 

Προσαρτώνται και αποτελούν αναπόσπαστο μέρος του 
παρόντος το παράρτημα I που αναφέρεται στο άρθρο 2 
παράγραφος 3 και το παράρτημα II που αναφέρεται στο 
άρθρο 14 παράγραφος 6 και έχουν ως ακολούθως: 

ΠΑΡΑΡΤΗΜΑ I 

Κατάλογος ουσιών, παρασκευασμάτων και μεθόδων 
(άρθρο 2 παράγραφος 3) 

1. Παρασκευή αουραμίνης 

2. Εργασίες που συνεπάγονται έκθεση σε πολυκυκλι- 
κούς αρωματικούς υδρογονάνθρακες που περιέχονται 
στην αιθάλη, στην πίσσα, το κατράμι, τον καπνό ή τον κο- 
νιορτό λιθάνθρακα. 

3. Εργασίες που συνεπάγονται έκθεση στον κονιορτό, 
τον καπνό ή την ομίχλη που παράγονται κατά τη φρύξη και 
τον ηλεκτρικό καθαρισμό θειούχων συμπηγμάτων νικε¬ 
λίου. 

4. Μέθοδος ισχυρού οξέος στην παρασκευή ισοπροπυ- 
λικής αλκοόλης. 

ΠΑΡΑΡΤΗΜΑ II 

Πρακτικές συστάσεις για την ιατρική παρακολούθηση των 
εργαζομένων 

(άρθρο 14 παράγραφος 6) 

1.0 γιατρός εργασίας ή/και ο γιατρός του ασφαλιστικού 
οργανισμού στον οποίο ανήκει ο εργαζόμενος, οφείλουν 
να γνωρίζουν καλώς τις συνθήκες ή τις περιστάσεις έκθε¬ 
σης κάθε εργαζόμενου. 

2. Η ιατρική παρακολούθηση των εργαζομένων πραγμα¬ 
τοποιείται σύμφωνα με τις αρχές και τις πρακτικές της ια¬ 
τρικής της εργασίας και πρέπει να περιλαμβάνει τουλάχι¬ 
στον τα ακόλουθα μέτρα: 

α) Κατάρτιση φακέλου με το ιατρικό και επαγγελματικό 
ιστορικό κάθε εργαζόμενου. 

β) Προσωπική συνέντευξη. 

γ) Ενδεχομένως, βιολογική παρακολούθηση, καθώς και 
ανίχνευση των πρώιμων και αντιστρεπτών επιπτώσεων επί 
της υγείας του εξεταζόμενου. 

Μπορούν να αποφασίζονται περαιτέρω ιατρικές εξετά¬ 
σεις για κάθε εργαζόμενο ο οποίος υποβάλλεται σε ια¬ 
τρική παρακολούθηση, λαμβανομένων υπόψη των πλέον 
πρόσφατων γνώσεων της ιατρικής της εργασίας. 

Άρθρο 17 
Ελεγχος εφαρμογής 

Ο έλεγχος της εφαρμογής του παρόντος ανατίθεται 
στις αρμόδιες επιθεωρήσεις εργασίας και συγκεκριμένα 
στα Κέντρα Πρόληψης Επαγγελματικού Κινδύνου (ΚΕ.- 
Π.Ε.Κ.) ή στις Διευθύνσεις επιθεώρησης εργασίας με τα 
αρμόδια Τμήματα τεχνικής και υγειονομικής επιθεώρησης 
εργασίας ή στα Τμήματα επιθεώρησης εργασίας. 

Άρθρο 18 

Κυρώσεις 


3293/30.9.88 που κυρώθηκε με το άρθρο 39 του ν. 
1836/89. 

Άρθρο 19 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εργασίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


1. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει τις διατάξεις 
του παρόντος επιβάλλονται, ανεξάρτητα από τις ποινικές 
κυρώσεις, οι διοικητικές κυρώσεις του άρθρου 24 του ν. 
2224/94. 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝ. ΠΕΠΟΝΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΕΣΩΤΕΡΙΚΟΝ 

Κ. ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


2. Σε κάθε εργοδότη, κατασκευαστή, παρασκευαστή, 
εισαγωγέα ή προμηθευτή, που παραβαίνει από αμέλεια ή 
πρόθεση τις διατάξεις του παρόντος επιβάλλονται οι ποινι¬ 
κές κυρώσεις του άρθρου 25 του ν. 2224/94 με την επι¬ 
φύλαξη των διατάξεων του άρθρου 6 της ΚΥΑ 88555/ 


ΥΓ., ΠΡ. ΑΚΟΙΝ. ΑΣΦ/ΣΕΩΝ 

Δ. ΚΡΕΜΑΣΤΙΝΟΣ 

ΑΝ. ΒΙΟΜ., ΕΝΕΡΓ. & ΤΕΧΝ/ΠΑΣ 

ΧΡ. ΡΟΚΟΦΥΛΛΟΣ 


ΒΙΟΜ., ΕΝΕΡΓ. & ΤΕΧΝ/ΓΙΑΣ 

Κ. ΣΗΜΙΤΗΣ 

ΥΦΥΠΟΥΡΓΟΣ ΕΡΓΑΣΙΑΣ 

Γ. ΑΔΑΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



